Panduan Lengkap Tanam Cili Padi dalam Pasu / Polibeg di Rumah

Buah cili atau cabai adalah antara sayuran buah yang paling digemari oleh rakyat Malaysia. Hampir kebanyakan masakan tidak lengkap jika tidak dimasukkan cili. Jika kita pergi ke pasar tentunya akan nampak kebanyakan gerai sayur menjual cili.

Dari segi cara penanaman, pokok cili tidaklah rumit jika tahu cara yang betul.

Namun begitu, jika anda baru nak bermula berkebun di rumah, saya tidak sarankan mula dengan cili. Cuba dahulu dengan
kangkung
 agar dapat kemahiran berkebun.

Maklumat Botani

Nama biasa: Cili padi, cabai burung, lada padi, cabe, cili kecil, cabe rawit
Nama Inggeris: Tabasco chili, tabasco pepper
Nama saintifik:
Capsicum frutescens
Keluarga: Solanaceae

Cili padi adalah tumbuhan saka renek. Istilah saka di sini bermakna pokok cili boleh hidup lebih daripada setahun. Manakala renek bermakna ketinggian pokok cili paling tinggi pun boleh mencecah 1.5 meter sahaja.

Buah cili padi tumbuh dengan bontot buah menunjuk ke langit. Hal ini berbeza dengan buah cili merah yang keadaan rupanya menghala ke tanah. Kebanyakan varieti cili padi berwarna hijau ketika muda dan akan mula berwarna kemerah-merahan apabila mula masak.

Kalau anda ingin tahu lebih lanjut cara mudah membaca maklumat botani pokok, rujuk
Belajar Istilah Botani Untuk Noob
.

Varieti Cili

Terdapat dua varieti utama cili padi yang biasa ditanam di Malaysia secara komersil iaitu cili padi bara dan cili padi centil. Kedua-dua varieti ini menjadi pilihan utama kerana mampu mengeluarkan hasil yang sekata dan kurang diserang perosak dan penyakit.

Cili padi centil popular di negeri selatan Malaysia seperti Johor dan Melaka. Manakala petani di negeri-negeri selebihnya banyak menanam cili padi bara. Benih cili api bara ini dihasilkan oleh syarikat Panah Merah yang berasal daripada Indonesia.

Ramai pemula yang teruja menanam cili mendapati cili mereka kerinting sebaik sahaja berumur 3-4 minggu selepas bercambah. Hal ini dapat dikurangkan dengan penggunaan benih cili yang rintang penyakit dan serangan perosak.

Oleh itu, saya sarankan anda membeli benih cili berkualiti agar dapat kurangkan peratus kegagalan menanam cili.

Di sini senarai benih dan di mana hendak beli:

Cili Padi Bara (
beli sini
)
Cili Padi Centil (
beli sini
)
Cili Padi Sakata (
beli sini
)

Bagaimana jika ada di antara anda tidak mahu membeli benih pula? Boleh gunakan benih cili padi yang dibeli dari pasar. Tiada masalah. Itulah kelebihan menanam di rumah. Kita boleh bereksperimen dengan apa yang ada.

Semai Biji Cili

Amalan ladang oleh petani adalah menyemai cili di dalam talam semaian (
beli sini
) dahulu sebelum memindahkan terus ke atas batas. Kaedah ini kita boleh amalkan juga untuk penanaman di dalam pasu. Talam semaian tidak perlulah besar. Sekadar 10 lubang sudah memadai.

Jika anda tiada talam semaian, anda boleh gunakan pasu kecil atau apa-apa bekas sebagai bekas semaian.

Untuk medium semaian, saya biasanya menggunakan peatmoss (
beli sini
) atau pun sabut kelapa hancur dikenali juga sebagai cocopeat (
beli sini
). Kedua-dua bahan semaian ini sangat sesuai untuk semaian cili kerana mampu menyerap air yang banyak dan kadar kelembapan yang tinggi.

Selain daripada itu, anda boleh menyemai terus ke dalam jiffy 7 (
beli sini
).

Biji benih cili memakan masa sekitar 7 hingga 14 hari untuk bercambah. Lagi lama usia benih cili itu, lagi lama ia memakan masa untuk bercambah. Saya pernah menyemai cili geronong (
beli sini
) yang sudah disimpan selama setahun. Benih hanya bercambah sekitar 30 hari disemai!

Jika tanam menggunakan talam semaian, setelah bercambah, tunggu sehingga ada 5-7 helai daun iaitu sekitar 3 minggu selepas bercambah sebelum pindah ke dalam pasu.

Anak benih cili yang sudah bercambah setelah 10 hari di dalam talam semaian.

Setelah bercambah, kita boleh terus pindahkan ke dalam pasu kecil setiap satu benih. Pindah dengan hati-hati agar tidak rosak pucuk dan akar anak pokok cili. Setelah pemindahan, letak benih di tempat redup selama 7 hingga 10 hari agar tidak layu.

Penyediaan Pasu dan Campuran Tanah

Pokok cili sesuai ditanam pada pasu medium (🛒
beli sini
) saiz 25 cm diameter dan 30 cm tinggi ke atas. Manakala untuk polibeg 16 x 16 inci (🛒
beli sini
) adalah paling sesuai. Jika polybag kecil mungkin akan membantutkan tumbesaran pokok.

Pokok cili paling suka tanah yang kaya dengan bahan organik. Oleh itu campuran tanah yang kita guna mestilah mempunyai bahan organik yang berkualiti. Antara yang sesuai adalah tanah sawit (🛒
beli sini
) atau tanah kompos(🛒
beli sini
).

Selain itu, anda juga boleh gunakan tanah campur tiga dalam satu(🛒
beli sini
). Paling penting di sini adalah pembajaan. Rujuk pada bahagian pembajaan di bawah.

Saya gunakan campuran tanah atas, sekam bakar(🛒
beli sini
), kompos dan sabut kelapa hancur. Kalau anda ingin tahu lebih lanjut boleh baca penerangan saya
Kaedah Campuran Tanah Untuk Pasu
.

Pindah Dalam Pasu

Apabila bibit cili sudah mempunyai lima hingga tujuh helai daun, sudah tiba masanya untuk kita pindah ke dalam pasu lebih besar.

Apabila anak pokok cili ada sekitar 3-5 helai daun, iaitu dalam 3 minggu selepas bercambah boleh sudah dipindahkan ke dalam pasu.

Petua agar anak pokok tidak layu selepas pindah adalah dengan pindah di waktu petang selepas asar dan siram dahulu pasu kecil sebelum pindah.

Proses pemindahan ini mengganggu akar pokok cili. Oleh itu kita perlu biarkan pokok cili pulih dengan meletak di tempat redup selama lima hingga 7 hari. Kaedah lain adalah kita meletak
jaring hitam
🛒 di atas pasu.

Penjagaan Cili

Antara semua bahagian, bahagian penjagaan adalah bahagian yang paling penting untuk kita buat. Jika terlupa atau terlangkau boleh menyebabkan cili tumbuh kurang subur.

Penyiraman

Pokok cili padi memerlukan tanah yang sentiasa lembab agar ia dapat tumbuh dengan subur. Jika tanah dalam pasu kering, pokok boleh terbantut tumbesaran seterusnya mengeluarkan hasil yang sedikit.

Oleh itu pastikan kita menyiram sekurang-kurangnya dua kali sehari. Kalau siram pula, pastikan siram sehingga air betul keluar dari bontot pasu. Ini barulah menandakan air betul diserap penuh dalam tanah campur.

Walaupun begitu, jangan terlebih siram pula. Jika tanah terlalu lembab, boleh mendatangkan penyakit pada akar pokok cili menyebabkan pokok kekal layu walaupun telah kita siram banyak kali.

Alatan yang sesuai untuk tugas ini tentunya tong siram (
beli sini
). Tong siram belilah mana yang sesuai dengan keperluan. Saya lelaki dan mampu mengangkat jumlah beban yang tinggi. Jadi saya memilih untuk membeli tong siram 12L. Mungkin jika anda wanita, eloklah beli mengikut kapasiti yang seuai dengan anda, mungkin 5L (
beli sini
)?

Jika risau tidak ada masa untuk menyiram, saya ada menulis panduan membuat siraman automatik. Rujuk, baca dan amalkan. Boleh?

Pembajaan Cili Padi

Pokok cili paling suka baja organik terutama baja kompos. Walaupun saya suka
membuat sendiri kompos
, saya yakin ada di antara kita yang tidak ada masa atau kawasan untuk membuat sendiri kompos. Oleh itu boleh la membeli baja organik. Saya sekarang menggunakan baja vermikompos (🛒
beli sini
). Memang berkesan untuk pokok cili.

Saya pernah mendengar tips oleh petani bahawa pokok cili sensitif dengan baja tahi ayam. Saya awalnya memang tidak begitu yakin dengan kenyataan tersebut. Saya buat tak endah lalu saya pun letaklah baja tahi ayam pada pokok cili. Setelah beberapa hari saya mendapati pokok cili saya mudah diserang serangga perosak seperti
whiteflies
dan afid.

Saya terfikir mengapa boleh jadi begini? Setelah membuat beberapa pembacaan, saya mendapati hal ini kerana baja tahi ayam tinggi dengan nitrogen. Nitrogen membuatkan pokok menghasilkan daun yang banyak. Nitrogen yang tinggi sesuai untuk sayuran daun seperti sawi dan kangkung adalah sesuai. Tetapi tidak sesuai untuk sayuran buah seperti cili.

Oleh sebab itu setelah meletak baja tahi ayam, pokok cili bertindakbalas dengan menghasilkan lebih banyak daun. Ini menyebabkan pokok cili menjadi pokok kegemaran untuk kepinding putih (whiteflies) dan afid datang menyerang.

Panduan saya mudah sahaja untuk pembajaan. Pertama, lihat jika ada label panduan pembajaan pada pek baja. Jika tiada, gunakan kaedah pembajaan umum yang saya berikan ini.

Baja pokok cili dua minggu sekali dengan segenggam kompos. Tabur keliling pasu. Pastikan tidak terkena pangkal pokok. Walaupun kompos tidak panas, tetapi kita mesti amalkan sikap berhati-hati ini.

Bagi yang ingin menggunakan baja kimia, gunakan baja NPK hijau (🛒
beli sini
) di awal 4 minggu penanaman. Dos satu sudu makan (5 g) setiap dua minggu sekali. Setelah itu gunakan baja NPK biru (🛒
beli sini
) pula dengan dos dan kekerapan yang sama.

Jika anda jenis suka guna satu jenis baja kimia sahaja, saya akan sarankan guna baja 888 (🛒
beli sini
). Baja ini bau seakan kopi dan sebab itu ada yang menggelarnya sebagai baja kopi. Dos adalah 1 sudu makan (5 g) setiap 2 minggu sekali.

Pastikan anda menabur baja jauh dari pangkal pokok sekurangnya 5 cm jauh. Apa-apa baja sifatnya panas. Jika terkena pada pangkal boleh menyebabkan batang melecur. Paling bagus kalau anda dapat gembur sekali tanah semasa membaja.

Tiang Sokongan

Setelah umur pokok 2 bulan, ketinggian pokok boleh mencecah sektiar 50 cm. Sebolehnya kita perlu membuat tiang sokongan di tepi pokok cili agar nanti pokok tidak tumbang dek tiupan angin. Saya sarankan guna pancang plastik ini (🛒
beli sini
). Lebih tahan lama dan boleh guna berulang kali.

Tiang sokongan atau pancang ini panjang 1 meter atau 3 kaki. Biar 30cm atau 1 kaki tenggelam ke dalam pasu. Batang utama diikat pada tiang sokongan. Saya cadangkan guna
cable tie
atau tali rafia.

Kawalan Serangga Perosak dan Penyakit

Ketahuilah jika anda pernah menanam cili anda pastikan tidak lari daripada daun cili menjadi kerinting. Betul tak?

Kalau kita belajar agronomi tumbuhan, tentunya pokok cili ini ada 101 macam perosak dan penyakit. Saya tidak mahu terangkan sangat pasal itu. Anda akan lihat lalat putih, afid, lalat buah, koya, kutu daun, bahkan siput babi menjadi masalah kepada pokok cili.

Resipi saya untuk kawalan mudah sahaja. Pertama, amalkan dengan menggunakan cuka kayu(🛒
beli sini
) sebagai semburan mingguan. Cukup sekadar sekali seminggu. Cuka kayu bertindak sebagai suplemen yang membantu meningkatkan kekuatan pokok melawan penyakit dan perosak. Jika ingin tahu lebih lanjut, boleh rujuk
penulisan lengkap saya tentang cuka kayu
.

Kedua, sembur dengan
racun organik buatan sendiri
. Hanya guna bawang putih dan cili padi pedas. Bau bawang putih tidak disukai oleh kebanyakan serangga perosak. Manakala pedas cili membuatkan serangga tidak senang duduk.

Setakat ini saya gunakan racun minyak semambu (🛒
beli sini
). Minyak mambu ini memang terkenal sebagai bahan yang mampu mengawal lebih 100 serangga perosak seperti kutu daun, kepinding putih dan kesing. Semburan 2 kali seminggu sudah memadai sebagai kawalan.

Masalah Penyakit Pokok Cili

Ada masalah seperti ini tak?

Bunga gugur
Daun kerinting
Buah gugur sebelum merah
Buah busuk

Cuba baca penulisan panjang lebar saya tentang ini di
Masalah Utama Pokok Cili dan Cara Atasinya
.

Petua Buah Banyak

Apabila cili mencapai ketinggian sekitar 15 cm atau mempunyai 6-8 helai daun, kita boleh mula mencantas pucuk cili. Pemangkasan pucuk cili di awal umur akan menggalakkan lebih banyak cabang muncul.

Menurut kajian oleh MARDI, pokok cili padi mengeluarkan hasil optimum dengan bilangan batang sebanyak lima hingga enam batang sepokok. Oleh itu, pastikan ada lima hingga enam batang sahaja termasuk batang utama pada pokok cili padi kita. Selebihnya kita pangkas dan buang.

Biarkan 5-6 cabang termasuk batang utama agar cili padi meriah mengeluarkan buah.

Mana-mana batang, daun, bunga dan buah cili yang kita cantas janganlah kita buang terus. Longgokkan di pangkal pokok. Ddeaun ini akan reput dan mengembalikan nutrien kepada pokok.

Amalkan ini, insya-Allah pokok cili anda akan sentiasa berbunga tanpa henti.

Kemudian, anda amalkan dengan semburan baja belacan. Saya serius.
Baja belacan mampu membuatkan cili berbuah lebat
. Tak percaya? Cuba dulu.

Selain itu, jika pokok cili sudah tidak mengeluarkan hasil yang banyak, anda boleh memangkas dahan cili yang tidak produktif. Ini akan menggalakkan pertumbuhan pucuk dan dahan baharu yang lebih produktif. Baja secukupnya setelah selesai pemangkasan.

Tuai Buah Cili

Pokok cili padi mengambil masa 65 hingga 75 hari selepas bercambah untuk mula mengeluarkan bunga. Manakala apabila putik buah menjadi, ia mengambil masa sekitar 15 hingga 20 hari untuk matang sebelum dituai. Buah cili berwarna hijau semasa muda dan berubah kemerahan apabila mula masak.

Untuk pastikan pokok cili sentiasa mengeluarkan bunga dan buah, pastikan petik sekali tangkai buah. Jika ada tangkai tertinggal di dahan, pokok cili akan memberi signal bahawa buah masih ada di pokok. Jadi pokok tidak akan mengeluarkan bunga lagi.

Satu satu pokok cabai burung mampu mengeluarkan hasil sekitar 1-2 kg buah per musim.

Walaupun pokok cili padi tergolong dalam kategori pokok saka, tetap kebanyakan petani menanam pokok cili padi maksimum selama 11 bulan sahaja. Hal ini kerana selepas 11 bulan penanaman, buah cili yang terhasil tidak lurus dan cantik rupanya. Perkara ini membuatkan harga buah cili tersebut akan menurun.

Walaupun begitu, jika kita tanam di rumah ia bukanlah satu masalah. Selagi pokok cili kita masih boleh mengeluarkan hasil selagi itulah kita boleh tuai. Cuma pastikan kita sentiasa memberi baja vermikompos (🛒
beli sini
) pada pokok cabe bagi memastikan pengeluaran bunga sentiasa ada.

Rumusan

Saya tahu menanam cili ini memang mudah. Menjaganya itu yang tinggi cabaran. Bagi yang cekal sahaja mampu untuk berjaya.

Saya berpesan kepada anda yang baca ini sampai habis. Jangan mengaku kalah. Cuba, cuba dan cuba. Di situlah nikmat dalam berkebun akan timbul. Sungguh. Moga panduan menanam cili di dalam pasu ini membuka mata dan memberi semangat untuk anda terus berkebun di rumah.

BONUS

Dapatkan ebook
Panduan Lengkap Menanam Cili dalam Pasu
.

Rujukan

MARDI (2013) Peningkatan hasil cili padi melalui kaedah penyimpanan tunas air
MARDI (2013) Teknologi penanaman cili padi secara fertigasi berasaskan tanah


Belajar Cara Tanam Daun Kesum Guna Keratan Batang Beli Dari Pasar

Daun kesum adalah antara daun kegunaan dalam masakan Melayu seperti laksa dan asam pedas. Ramai yang bertanya kepada saya cara tanam daun kesum. Mari kita belajar cara mudan penanam pokok herba ini.

Pengganti bagi daun kesum adalah daun ketumbar.

Maklumat botani

Nama: Daun kesum, cenohom
Nama Inggeris: Vietnamese corriander / mint
Nama saintifik:
Persicaria tenella
 /
Polygonum minus
Keluarga: Polygonaceae

Kesum adalah pokok berbatang lembut. Pokok ini dikategorikan sebagai pokok herba.

Penyediaan pasu

Daun kesum suka tanah yang berair dan lembab. Oleh itu kita perlu sediakan pasu yang ada takungan air. Cari pasu atau bekas yang tidak berlubang. Seterusnya tebuk di tepi pasu tersebut setinggi 5-10 cm. Saya tebuk dengan memanaskan pemutar skru di atas dapur. Boleh juga tebuk dengan paku panas. Kalau ada mesin gerudi, boleh guna juga.

Biar air dapat bertakung di bawah pasu nanti. Ada orang memberi tip untuk tidak menebuk langsung. Biar buat air bertakung. Masalah yang akan muncul pula adalah nyamuk mungkin akan bertelur pada takungan air dalam bekas. Nanti kita akan ada masalah dengan pegawai kesihatan apabila jejentik banyak membiak.

Gunakan pasu yang tiada lubang. Seterusnya tebuk lubang pada pasu di bahagian tepi dengan jarak 5-10 cm dari bontot pasu.

Penyediaan tanah

Daun kesum tidak cerewet. Apa-apa tanah sesuai asalkan tanah tersebut sentiasa lembab. Saya paling suka tanam guna tanah yang kaya dengan bahan organik. Anda boleh buat sendiri campuran tanah dengan membaca pada tulisan saya ‘
Cara Membuat Campuran Tanah Sendiri
‘.

Cara Tanam

Cara tanam kesom paling mudah adalah dengan keratan batang
. Kita boleh dapatkan keratan batang kesum yang dijual di pasar.

Potong daun kesum sekitar 15cm. Buang daun bahagian bawah. Biarkan sekitar 2-3 helai daun di bahagian pucuk. Sebab kita kurangkan daun adalah agar kita dapat kurangkan proses transpirasi. Transpirasi adalah proses pokok kehilangan air yang banyak. Jika nak dibandingkan dengan manusia, seperti kita berpeluh.

Apabila pokok kurang melakukan proses transpirasi, maka akan kurang kehilangan air. Seterusnya pokok boleh fokus pada pengeluaran akar yang baharu pada pangkal bawah batang.

Selepas itu tanam keratan batang ini sedalam dua per tiga panjang keratan. Jika keratan dipotong sepanjang 15 cm, maka lubang tanaman adalah 10 cm. Satu lubang masukkan sekitar 2-3 keratan. Jarak antara lubang boleh sekitar 5-10cm.

Letak di tempat redup selama 7 hari agar keratan dapat mengeluarkan akar dahulu. Tempat redup ini boleh di tepi rumah yang tidak terkena cahaya matahari terus. Tetapi bukanlah tempat yang gelap seperti di dalam garaj atau bilik.

Setelah itu boleh letak di tempat yang terkena cahaya matahari penuh. Kesum boleh hidup pada dua keadaan iaitu cahaya matahari penuh atau separa-redup.

https://www.facebook.com/KebunBandar/videos/1135407843462459/

[VIDEO] Cara semai kesum daripada keratan batang beli dari pasar

Penjagaan

Daun kesum jarang diserang penyakit. Mungkin akan ada kerosakan seperti berlubang pada daun kesum tetapi tidak perlu risau. Hal ini kerana daun kesum boleh bertindak sebagai penarik serangga.

Bermakna, jika ada pokok cili dan pokok kesum bersebelahan, belalang akan pilih kesum dahulu untuk makan. Apabila kenyang, belalang tak sempat nak ke pokok cili.

Siram pokok sekali sehari. Jika cuaca kering, siram dua kali sehari.

Untuk pembajaan, boleh bubuh baja organik seperti tahi ayam atau kompos sebulan sekali dengan kadar segenggam.

Pokok kesum yang hidup subur dalam pasu.

Cara tuai

Kita menuai dengan mencantas daun kesum 10cm dari pangkal. Setelah itu pastikan kita membaja. Perlu ingat, kita kembalikan apa yang telah kita ambil.

Jika tidak tuai pun, apabila daun kesum mula merimbun, perlu sentiasa buat penyelenggaraan dengan mencantas semua daun pada aras 10cm dari pangkal. Selepas itu berikan baja.

Pemasuan Semula

Sekitar 5-10 bulan selepas tanam kita akan mula lihat daun kesum semakin menguning walaupun telah kita berikan air, baja dan cahaya yang cukup. Ini tanda kita perlu membuat pemasuan semula.

Cantas batang kesum sehingga hanya tinggal 10 cm dari pangkal. Selepas itu siram pasu. Siraman ini akan memudahkan kita mengeluarkan kesum dari pasu.

Kita akan lihat akar yang penuh. Di sini cantas akar kesum satu per tiga dari bawah dan dari tepi. Usah risau. Fungsi mencantas ini bagi menggalakkan kesum mengeluarkan akar baharu.

Apabila akar pokok dalam pasu mula penuh begini, masanya untuk memotong akar sekitarnya. (
foto
)

Setelah itu isi semula pasu dengan
tanah campuran yang kaya dengan kompos
. Masukkan pokok kesum dan penuhkan dengan tanah campuran itu.

Akhir sekali letak pokok kesum di tempat redup selama 7 hingga 10 hari bagi memulihkan pokok dari kejutan pemasuan semula.

Anda akan dapat lihat pokok kesum anda kembali segar selepas tempoh pemulihan.

Ulang proses ini apabila anda lihat kesum menampilkan tanda-tanda yang disebut di awal pemasuan semula ini. Biasanya sekitar 5-6 bulan sekali kita perlu buat pemasuan semula.

https://www.youtube.com/watch?v=rCNrG1jLARU
Video can’t be loaded because JavaScript is disabled:
Root Bound Plants and Root Pruning | Save a Dying Plant in English (https://www.youtube.com/watch?v=rCNrG1jLARU)

[VIDEO] Contoh cara untuk memotong akar pada akar yang sudah penuh dalam pasu.

Rumusan

Daun kesum paling sedap dibuat dalam masakan. Tidak semua tempat jual. Jadi menanam sendiri daun kesum adalah pilihan terbaik. Jika ada soalan, komen dan pandangan berkaitan kesom, boleh lontarkan di komen.

Rujukan:


Ini Cara Saya Tanam Halia dalam Pasu (Awal Sampai Tuai)

Halia adalah tanaman herba yang banyak digunakan dalam masakan. Halia bukan sahaja boleh ditanam di atas tanah boleh juga ditanam di dalam pasu.

Di Malaysia terdapat pelbagai varieti halia seperti halia kampung, halia Bentong, halia bara dan halia Tambunan. Bagi yang inginkan kepedasan halia lebih, eloklah merasa halia Bentong dan halia Tambunan. Kedua-dua halia ini mempunyai rasa yang tajam dan berbeza daripada halia biasa kita beli di pasar.

Semua jenis halia ini mempunyai kaeadah penanaman yang sama. Ikuti cara yang saya tunjukkan di bawah.

Maklumat Botani

Nama: Halia
Nama Inggeris: Ginger
Nama Saintifik:
Zingiber officinale
Keluarga: Zingiberaceae

Halia adalah tumbuhan herba iaitu tumbuhan yang tiada berbatang keras seperti pokok mangga atau pun durian.

Halia mempunyai rizom iaitu akar yang terubahsuai sama seperti
kunyit
.

BACA:

CARA TANAM KUNYIT DALAM PASU PALING MUDAH

Pembiakan

Untuk membiakkan halia perlulah kita gunakan rizom. Paling bagus adalah kalau kita ambil halia yang telah ada mata tunas keluar.

Tetapi jika tiada, kita boleh gunakan sahaja rizom yang ada.

Masukkan rizom halia ke dalam plastik berisi tisu lembab. Sertakan sekali dengan beberapa keping bawang merah. Tutup plastik dan tunggu sekitar dua hingga tiga minggu untuk mula kelihatan mata tunas. Apabila mata tunas nampak, kita akan gelar sebagai benih rizom.

Benih rizom ini perlulah dipotong sekitar 3-5 cm dengan ada satu atau dua mata tunas per potongan.

Pada setiap rizom akan ada bonjol. Bonjol tersebut akan mengeluarkan mata tunas. sumber:
foto

Semai benih rizom ini di dalam dulang semaian berisi sabut kelapa hancur (cocopeat). Biar sehingga benih rizom mengeluarkan akar dan membentuk anak benih halia.

Anak pokok rizom yang tumbuh di dalam dulang semaian. sumber:
foto

Anak benih halia yang sudah boleh dipindahkan ke dalam pasu.

Kemudian kita akan pindah anak pokok ke dalam pasu. Proses semaian ini nampak rumit tetapi akan memberi hasil yang memuaskan berbanding kita tanam terus ke dalam pasu.

https://www.facebook.com/izhamalias/videos/10216056585663511/

Video cara semai halia paling cepat.

Pemindahan ke dalam Pasu / Polibeg

Kita boleh lah pindah anak pokok bersaiz 10-15 cm tinggi ke dalam pasu.

Saya kongsikan petua agar rizom halia banyak. Semasa pindah, jangan isi penuh media tanah dalam pasu. Isi hanya 1/2 tanah sahaja dahulu. Apabila pokok halia semakin tinggi, tambah tanah sebanyak 2-3 cm tinggi sehingga menutup perdu. Aktiviti ini biasanya dalam sebulan sekali sehinggalah halia boleh dituai.

Biasanya setiap sebulan, halia akan mula nampak perdu untuk pertumbuhan baru. Tambah tanah pada perdu ini agar halia terus membesar. sumber:
foto

Sambil top up tanah di pangkal pokok, sambil itu kita boleh membaja. Dalam segenggam baja organik.

Rizom halia ini bukanlah seperti ubi kayu yang tumbuh membesar ke bawah. Rizom halia akan tumbuh membesar ke atas. Sebab itulah penting untuk kita tutup perdu halia setiap bulan. Hal ini akan memberikan rizom halia yang banyak ketika kita tuai nanti. Sama seperti kita menanam ubi kentang. Top up, top up, top up.

Media Tanaman

Halia suka tanah yang kaya dengan bahan organik. Sebab itu bagus jika guna campuran tanah yang kaya dengan kompos. Untuk
resipi campuran tanah boleh klik sini
.

Ada juga bertanya kepada saya jika ingin guna sabut kelapa hancur (cocopeat) seratus peratus. Adakah menjadi?

Biasanya untuk penanaman fertigasi, petani memang akan menggunakan 100% sabut kelapa. Sebab mereka guna baja AB sebagai pembajaan.

Jika tanam di rumah, boleh juga guna baja AB. Siram tiga kali seminggu dengan baja AB dengan kepekatan 1.5 EC. Kalau nak tahu lanjut
pasal baja AB, boleh klik sini
.

Saiz Pasu / Polibeg

Halia sesuai ditanam dengan pasu berisipadu 15L ke atas. Untuk polibeg, saiz 16 inci x 16 inci ke atas sangat saya sarankan.

Apa yang penting ketinggian pasu perlulah sekurangnya 30cm  dan ukurlilit 25 cm agar halia dapat berkembang dengan bagus.

Pembajaan Halia

Halia adalah tanaman yang banyak memakan baja berbanding tanaman lain. Asasnya, lagi banyak kita beri baja, lagi banyak pertumbuhannya.

Kita boleh mulakan dengan baja organik seperti kompos atau baja tahi ayam. Tabur sekitar segenggam sebaik sahaja kita menanam benih rizom ke dalam pasu.

Setelah itu tabur baja selang setiap dua minggu. Saya suka guna baja tahi ayam. Tak kisah la dalam bentuk pallet atau yang telah kering (beli dari kandang). Antara sebab adalah murah dan senang nak dapat.

Kalau kita ada baja organik lain, lagi bagus. Kuantiti seperti awal penanaman dalam pasu iaitu segenggam setiap pasu.

Cahaya

Pokok halia paling bagus ditanam di tempat separa redup. Jika terlalu terik matahari boleh menyebabkan daun halia kekuningan.

Kita boleh letakkan pasu di bawah pokok atau gunakan jaring hitam.

Contoh penanaman halia di bawah jaring hitam oleh petani halia fertigasi. sumber:
foto

Sambil tambah tanah itu, sambil itu berikan juga baja.

Tuai

Halia boleh kita tuai dalam dua umur iaitu halia muda ataupun tua. Untuk halia muda, sekitar 5 bulan selepas tanam. Manakala untuk mendapatkan halia tua, kita perlu tunggu sehingga 7-9 bulan.

Halia muda – 5 bulan selepas tanam
Halia tua – 8 bulan selepas tanam

Cara tuai halia sangatlah mudah. Hanya perlu tarik halia dari dalam tanah. Leraikan tanah yang ada pada rizom.

Rumusan

Menanam halia di dalam pasu sangat sesuai untuk pekebun di rumah. Tanah yang tidak banyak tidak bermakna kita tidak boleh menanam halia.

Selamat mencuba!

Rujukan:

https://www.researchgate.net/publication/306111393_Ginger_extension_pamphlet

https://www.youtube.com/watch?v=yAZH_M5GnXk


Cara Tanam Kailan dalam Pasu (Dari Semai sampai Tuai)

Kailan adalah antara sayur yang menjadi makanan kegemaran orang Cina. Walaupun begitu orang Melayu juga mula menggemari kailan dengan rasa dan tekstur yang rangup dan sedap. Penanaman kailan tidaklah sukar jika tahu cara yang betul.

Untuk pengetahuan anda, kailan sesuai untuk ditanam di iklim tropika seperti Malaysia yang kita cintai ini. Yang penting sekali, ia boleh ditanam di dalam pasu.

Kailan tinggi dengan vitamin A dan C dan kalsium.

Maklumat Botani

Nama Melayu: Kailan
Nama Inggeris:
chinese kale
Nama saintifik:
Brassica oleracea
 var. alboglabra

Tumbuhan yang berasal dari China ini adalah tumbuhan herba yang hidup saka. Bermaksud hidup lebih daripada setahun.

Kailan tergolong dalam keluarga Brassicaceae iaitu keluarga sawi. Jadi ini bermakna serangga perosak dan penyakit yang menyerang sawi ada juga menyerang kailan.

Kailan yang saya ceritakan pada panduan ini adalah kailan cina yang berbeza dengan
kale
yang biasa orang putih makan.

Penyediaan Pasu

Saiz pasu yang sesuai adalah sekitar 25 cm diameter dan 25 cm tinggi. Untuk polibeg pula sesuai saiz 16 inch x 16 inch. Yang penting adalah kita sediakan tanah campur yang berkualiti.

Campuran Tanah

Kailan suka tanah yang kaya dengan bahan organik. Oleh itu penggunaan tanah campur yang kaya dengan baja organik seperti kompos sangat saya sarankan.

Jika anda ingin
buat sendiri tanah campur, boleh cek di sini
.

Semai

Tanaman dripada keluarga sawi ini mempunyai biji benih halus. Kita mulakan tanam kailan dengan menyemai biji benih kailan dahulu. Semai dalam 2-3 biji benih dalam satu lubang di talam semaian. Jika tiada talam semaian, gunakan tapis atau apa-apa bekas yang sesuai untuk semaian.

Paling penting bahagian semaian ini adalah medium yang digunakan. Saya sarankan anda gunakan peatmoss atau cocopeat. Dua bahan ini paling bagus untuk semaian.

Kemudian, tahu bahawa untuk benih itu tumbuh dengan baik, perlulah ada lembab, pengudaraan yang bagus dan cahaya.

Bibit kailan akan bercambah sekitar 5-7 hari selepas semaian. Jika ingin percepatkan percambahan, anda boleh rendam dahulu biji benih di dalam bekas dan masukkan ke dalam peti ais di bahagian chiller selama 5 hingga 10 jam. Kiranya rendam di malam hari dan pagi esoknya sudah boleh menyemai.

https://www.youtube.com/watch?v=yDnjUBjVOoo&ab_channel=Asiangarden2table
Video can’t be loaded because JavaScript is disabled:
How to start Gailan (Chinese Kale) seeds (https://www.youtube.com/watch?v=yDnjUBjVOoo&ab_channel=Asiangarden2table)

Video
: Cara semai biji benih kailan dari biji benih

Setelah berumur sekitar 1 minggu selepas bercambah, anda boleh menyembur baja foliar bagi mempercepatkan tumbesaran pokok. Baja foliar ini adalah baja cecair khas untuk semburan pada daun. Foliar bermaksud daun daripada perkataan Inggeris. Antara baja foliar yang boleh anda gunakan adalah
baja foliar rumpai laut yang boleh anda beli di sini
.

Pindah Tanam ke Pasu

Setelah kita sediakan pasu dan tanah campuran, bibit kailan boleh dipindahkan sebaik sahaja terdapat 4-5 helai daun. Ketika ini lah anak pokok sudah kuat dan kita akan kurangkan peratus kematian.

Malaysia mempunyai cahaya matahari terik yang boleh menyebabkan anak pokok layu selepas kita pindah tanam. oleh hal yang demikian sebaik sahaja kita lakukan perpindahan, perlu kita lindungi anak pokok dengan jaring hitam. Cucuk dalam 1-2 batang buluh di dalam pasu dan letak jaring hitam di atas. Biar selama 7 hingga 10 hari sebelum mengalihkan jaring hitam sepenuhnya.<
boleh beli jaring hitam di sini
>

Penjagaan

Pastikan tanah dalam pasu sentiasa lembab dengan siram sekitar 2 kali sehari untuk pokok kailan.

Pembajaan

Kailan paling suka tanah yang kaya dengan baja organik. Jadi penggunaan baja organik seperti kompos adalah bagus.

Kawalan perosak dan penyakit

Perosak yang biasa menyerang kailan ini adalah seperti siput, belalang dan afid.

Anda boleh mengawal belalang dan afid menggunakan
racun organik yang boleh dihasilkan sendiri
.

Tuai

Setelah 6-8 minggu, kailan sedia dituai sepenuhnya. Walaupun begitu kita tetap boleh tuai kailan sikit demi sikit dengan mengambil daunnya. Hal ini berbeza jika kita beli sayur kailan terus dari kedai. Kedai aka tuai sekali akar. Tetapi jika tanam sendiri tiada masalah untuk kita mengambil hanya beberapa daun yang diperlukan. Sebab itulah untung kita tanam sendiri.

Nota:
 Dengan anda membuat pembelian melalui pautan diberikan, saya akan mendapat sedikit komisien daripada Shopee. Hal ini akan membantu saya untuk terus
menyediakan lebih banyak konten berkualiti
di website saya ini.

Rujukan

https://www.cabi.org/isc/datasheet/10090


Cara Tanam Kangkung dalam Pasu (Dari Awal sampai Tuai)

Bagi sesiapa yang ingin menanam sendiri sayur di rumah, kangkung adalah antara tanaman yang saya cadangkan untuk bermula. Hal ini kerana kangkung cepat tumbuh, kurang atau hampir tiada serangan perosak, mudah dijaga dan boleh dituai sekitar 25 hingga 30 hari selepas bercambah.

Kangkung memang mudah untuk dibeli di pasar atau kedai runcit. Namun, ada antara rakan-rakan saya tidak makan kangkung yang dijual kerana takut ada lintah atau telur serangga di dalam batang kangkung. Yelah, mungkin kangkung yang dijual itu diambil di tepi parit. Tetapi jika kita tanam sendiri, perkara seperti ini tidak akan ada.

Sama seperti sayur lain, khasiat kangkung mengandungi zat-zat yang sesuai untuk pertumbuhan manusia.

Maklumat Botani

Sebelum kita pergi lebih jauh, suka saya nyatakan untuk kita belajar sedikit maklumat botani tentang kangkung.

Nama Melayu: Kangkung
Nama Inggeris:
Water spinach
Nama saintifik: Ipomea aqutica
Keluarga: Convolvulaceae

Terdapat dua varieti kangkung yang ada ditanam di Malaysia iaitu kangkung daun lebar dan kangkung daun tirus. Bergantung kepada citarasa anda, saya lebih suka kangkung daun tirus. Rasanya lebih rangup dan manis. Manakala daun lebar lebih sesuai masak celur.

Pemilihan Pasu atau Bekas

Kangkung boleh ditanam daripada bekas sekecil botol mineral 500mL sehinggalah pasu 5L. Kangkung tidak cerewet dengan saiz pasu asalkan media tanaman yang digunakan kaya dengan bahan organik.

Biasa satu pasu dengan diameter 30 cm, boleh ditanam sekitar 3 hingga 5 lubang per pasu. Kedalaman pasu boleh jadi 10 cm sehingga 30 cm. Jika pasu itu rendah, maka lebih keraplah kita perlu siram. Jika dalam, maka kuranglah kerja menyiram kita.

Penyediaan Campuran Tanah

Kangkung tumbuh baik di atas campuran tanah yang kaya dengan bahan organik. Oleh itu jika kita menanam kangkung, eloklah lebihkan penggunaan bahan organik seperti kompos di dalam tanah campuran.

Campuran tanah ini boleh jadi kita beli di nurseri pokok atau kita boleh buat campuran sendiri. Bagi saya, jika ada masa dan kudrat, eloklah buat sendiri. Hasilnya lebih puas hati. Rujuk
kaedah campuran tanah sendiri
 untuk maklumat lanjut.

Cara Tanam

Kangkung boleh ditanam menggunakan biji benih atau pun keratan batang. Untuk pertumbuhan dan hasil yang sekata eloklah kita tanam menggunakan biji benih. Harga biji benih kangkung tidaklah mahal. Sekitar RM2 per pek, boleh tanam lebih daripada 50 biji kangkung.

Walaupun begitu, jika anda ingin kan cabaran, anda boleh tanam menggunakan akar atau keratan yang anda dapat daripada kangkung yang dibeli di kedai runci Acheh. Cuma untuk sesiapa yang baru hendak mula menanam, kekal pada penanam menggunakan biji benih.

Setelah kita sediakan pasu dan tanah campur yang sesuai, boleh lah mula menyemai biji benih terus ke dalam pasu. Buat lubang sekitar 3-5 cm dalam. Jangan tanam terlalu dalam ataupun terlalu cetek. Jika terlalu cetek, nanti benih kangkung mungkin dimakan semut. Manakala jika terlalu dalam boleh jadi benih sukar untuk bercambah.

Biasanya saya gunakan satu ruas jaring kelingking sebagai ukuran untuk mencucuk di atas tanah sebagai lubang. Jarak antara lubang sekitar 10-15 cm.

Satu lubang boleh dimasukkan 2-3 biji benih kangkung. Biasanya benih kangkung mempunyai peratus percambahan yang tinggi. Saya sarankan lebih 1 biji satu lubang kerana kangkung tidak begitu bersaing semasa proses tumbesaran.

Biasanya dalam 2-3 hari selepas semaian, kita boleh nampak percambahan kangkung.

Kangkung hidup subur dengan cahaya matahari penuh. Walaupun begitu, jika di separa cahaya pun tetap kangkung boleh tumbuh subur. Sekurangnya 4-6 jam cahaya matahari sehari.

Benih kangkung yang baharu sahaja bercambah selepas 4 hari semaian.

Siram

Jika pasu yang kita gunakan itu rendah (sekitar 10cm) maka perlu kerap siram agar tanah sentiasa lembab. Sekurangnya siram 2 kali sehari iaitu di pagi dan petang hari.

Kangkung yang sudah besar masih boleh bertahan jika 1-2 hari tidak mendapat air. Jika lebih daripada itu, kangkung akan layu dan seterusnya sukar untuk pulih kembali segar. Jika tanah kerap kering akibat kita terlupa siram hal ini boleh membantut tumbesaran kangkung. Jadi pastikan tanah dalam pasu sentiasa lembab.

Pembajaan

Kangkung cukup suka dengan baja organik seperti tahi ayam dan kompos. Bubuh di awal penanam dan 2 minggu kemudian.

Tambah baja lagi jika anda menuai tanpa mencabut akarnya sekali.

Perosak dan Penyakit

Kangkung adalah tanaman yang kuat. Ia tidak mudah diserang penyakit dan perosak melainkan kita tidak memberi baja ataupun air yang secukupnya untuk tumbesaran kangkung yang subur.

Sebab itulah kangkung menjadi pilihan utama bagi saya untuk dicadangkan kepada
newbie
berkebun.

Tuai

Setelah 30 hari bercambah, sudah tibanya masa untuk kita menuai kangkung. Terdapat dua cara untuk menuai kangkung.

Cara pertama yang biasa digunakan petani komersil adalah dengan mencabut kangkung berserta akarnya.

Cara kedua pula adalah dengan memotong sekitar 5 cm dari pangkal. Hal ini membolehkan kangkung tumbuh kembali. Jadi kita tidak perlu menanam lagi kangkung. Cuma kelemahan kaedah kedua ini adalah kangkung yang tumbuh itu akan lebih kecil saiz batang dan daunnya. Kita boleh tuai sehingga 3 kali dan selepas itu rupa kangkung yang terlalu kecil tidak sesuai untuk dibuat makan.

Bagi cara kedua, selepas kita tuai, eloklah kita menambah 2 genggam kompos.

Resipi

Ini untuk sesiapa yang tiada idea kangkung boleh masak apa. Saya himpunkan dalam satu artikel. Senangkan? Ini hanya untuk idea. Kalau nak tahu lebih boleh google cara masak.

Kangkung masak belacan

Kangkung celur


Nak Tanam Ketumbar? Ini Cara Paling Mudah

Ketumbar adalah salah satu tananam yang paling mudah ditanam. Rupa ketumbar seakan daun sup. Walaupun begitu, baunya yang tengit membezakan ia dengan daun sup.

Maklumat Botani

Nama: ketumbar
Nama Inggeris: Coriander
Nama botani:
Coriandrum sativum

Ketumbar adalah tumbuhan herba yang lembut. Tingginya tumbuh tidaklah lebih 50 cm.

Khasiat dan Kegunaan

Pembiakan dan Penanaman

Ketumbar dibiakkan dengan menggunakan biji benih. Saya gunakan biji benih yang dibeli online.

Ada yang bertanya jika boleh tanam guna biji benih ketumbar yang dijual tu? Boleh. Cuma ketumbar tersebut lebih tajam daunnya. Tidak berasa sesuai untuk dibuat masakan sebab tekstur daun yang berlainan.

Untuk semaian, paling bagus semai di dulang semaian. 1-2 biji benih satu lubang. Jika tiada, semai di dalam bekas kecil.

Tanam biji benih janganlah terlalu dalam. Sekitar 1 cm dalam. Saya biasanya akan buat kedalam guna jari sahaja. Tutup nipis.

Siram dua kali sehari agar media sentiasa lembab.

Biasanya 7 hingga 14 hari untuk biji benih ketumbar bercambah.

Pindah ke dalam Pasu

Apabila sudah bercambah janganlah terlalu gopoh untuk pindah terus. Tunggu sehingga ada 3-5 helai daun sebenar.

Saya biasa akan pindah ke dalam pasu kecil dahulu sebelum pindah terus ke dalam pasu lebih besar. Hal ini agar pokok bertahan lebih lama.

Untuk penyiraman, elok siram sekali sehari. Ketumbar tidak suka tanah terlalu lembab. Takut akarnya akan mudah reput akibat air terlebih.

Media Pasu

Ketumbar suka akan tanah yang kaya dengan bahan organik dan tidak bertakung air. Jika media terlalu lembab mungkin boleh menyebabkan akar ketumbar reput.

Pembajaan Ketumbar

Ketumbar suka baja organik. Saya gunakan baja tahi ayam palet. Kalau tiada, boleh guna kompos, baja tahi haiwan lain seperti kambing, lembu atau arnab.

Tuai

Ketumbar boleh kita tuai daunnya apabila berumur sekitar 1 bulan selepas tanam dalam pasu. Atau ikut kesesuaian.

Jika kita biarkan lama, ketumbar akan mula mengeluarkan bunga pada umur 3 bulan selepas tanam. Kalau kita ingin tuai biji, boleh la biarkan bunga itu.

Namun jika ingin daun sahaja, potong bunga itu setiap kali ia muncul.

Rumusan

Ketumbar tidaklah sukar untuk menanam seperti daun sup. Apabila benih bercambah, kita boleh mula pindahkan ke dalam pasu.

Yang penting adalah kita terus berusaha untuk menanam.

Rujukan:

https://www.burpee.com/gardenadvicecenter/herbs/cilantro/all-about-cilantro/article10222.html


Cara Tanam Kubis Tanah Rendah dalam Pasu / Polybag – Awal sampai Tuai

Menanam kubis bukanlah terhad di Tanah Tinggi Cameron sahaja. Kini kubis boleh ditanam di tanah rendah. Tetap kita dapat tuai kubis bulat.

Maklumat Botani

Nama biasa: Kubis
Nama Inggeris: Cabbage
Nama saintifik:
Brassica oleracea
 var. capitata
Keluarga: Brassicaceae

Kubis adalah tanaman sama keluarga seperti sawi. Kubis adalah tanaman herba berdaun. Bermakna kubis tiada batang utama keras seperti pokok biasa. Kubis hidup semusim. Untuk ketahui setiap maksud istilah botani ini, adalah bagus anda rujuk
 Istilah Botani Untuk Noob
 agar lebih faham lagi.

Semai Benih Kubis

Biji benih kubis adalah sesuai untuk kita semai dahulu di dalam talam semaian atau bekas kecil dahulu. Apabila benih sudah bercambah, barulah kita pindah ke dalam pasu.

Hal ini bagi mengelakkan benih kita dilari atau dimakan oleh semut. Tambahan pula benih kubis adalah benih jenis halus. Sukar untuk kita lihat nanti apabila sudah ditanam di dalam pasu.

Rupa anak benih kubis selepas bercambah. sumber:
foto

Biasa dalam 4-5 hari biji benih akan mula bercambah. Biarkan dahulu sehingga 10 hari selepas itu barulah pindah ke dalam pasu.

Penyediaan Pasu / Polibeg

Kubis adalah tanaman yang besar. Jadi saiz pasu dengan tinggi 30 cm dan diameter 30 cm adalah paling sesuai. Manakala untuk polibeg, saiz yang sesuai adalah 16 inci x 16 inci ke atas.

Saiz polibeg yang besar ini membantu untuk akar kubis membesar dengan bagus.

Penyediaan Tanah Campur

Tanah campur pasu yang sesuai tentulah yang kaya dengan bahan organik memandangkan kobis cukup mesra dengan baja organik.

Pindah ke dalam Pasu

Setelah cukup umur pindah, kita pindahkan kubis ke dalam pasu di waktu petang. Seeloknya selepas pindah kita pastikan pasu diletak tempat redup.

Anak benih kubis yang sudah ada dua tiga helai daun sebenar. sumber:
foto

Campuran tanah 3:2:1 adalah paling sesuai untuk penanaman kubis dalam pasu. Dapatkan cara campuran tanah di
sini
.

Penjagaan

Untuk siraman, macam biasa kita siram sekitar dua kali sehari. Pastikan tanah sentiasa lembab. Jika musim panas terik, siram tiga kali sehari. Jika kita rasakan sukar untuk meluangkan masa menyiram, kita boleh membuat sistem siraman automatik.

Pokok kubis paling suka akan baja organik seperti baja tahi ayam dan kompos. Tabur satu sudu makan dua minggu sekali atau sebulan dua kali.

Serangga seperti ulat beluncas paling suka memakan daun kubis. Kawal dengan
cuka kayu
 dan
racun serangga buatan sendiri
.

Tuai

Kubis akan mula membentuk bulat setelah umur mencecah 90 hari atau 3 bulan selepas pindah dalam pasu. Pada awal pembesaran kita akan nampak rupa kubis sama seperti pokok kailan.

Tuai kubis dengan memotong pada bulatan. sumber:
foto

Untungnya menanam di rumah adalah kita boleh tuai daun kubis bila-bila masa peringkat umur. Nampak sahaja daun yang sesuai, kita boleh petik untuk dibuat masakan. Kita tidak perlu tunggu sehingga bentuk bulat pada kubis.

Kita masak daun kubis seperti biasa.

Kesimpulan

Kubis adalah tanaman yang boleh sebenarnya ditanam di tanah rendah. Tidak terhad di Cameron Highland.

Yang penting kita tahu bahawa kubis memakan masa sekitar 3 bulan untuk membentuk bulat.

Rujukan:


Cara Tanam Kucai dalam Pasu (Dari Awal sampai Tuai)

Kucai adalah tanaman herba yang paling mudah ditanam sama ada di atas tanah, pasu, polibeg ataupun botol. Daun kucai sedap dimasukkan ke dalam masakan.

Jangan silap kucai dengan losun. Walaupun losun adalah seperti kucai, losun ini unik bagi masakan etnik Borneo di Sabah dan Sarawak.

Maklumat botani

Nama Melayu: Kucai
Nama Inggeris:
Chinese chives
,
garlic chives
Nama saintifik:
Allium tuberosum
Keluarga: Amaryllidaceae

Kucai adalah tumbuhan saka yang hidup lebih daripada setahun. Tidak seperti saudaranya bawang, kucai masih kekal hidup walaupun sudah berbunga dan menghasilkan benih berbanding bawang yang akan mati sebaik sahaja mengeluarkan benih.

Tumbuhan herba ini tidak mempunyai batang keras dan tumbuh dengan rizom. Rizom adalah akar yang terubah suai.

Bau daun kucai seakan bawang putih. Sebab itulah orang puteh menggelar kucai sebagai kucai bawang putih.

Terdapat beberapa varieti kucai yang ada iaitu yang berdaun halus dan berdaun lebar. Yang sering dijual di pasar itu adalah jenis daun besar. Kucai dau halus lebih menyengat bau berbanding kucai daun lebar. Tetapi jarang dijual secara komersial di Malaysia ini atas sebab kurang permintaan dan hasil yang kurang.

Semaian

Terdapat dua cara untuk membiakkan kucai. Pertama adalah menggunakan biji benih. Cara ini sesuai jika anda inginkan cabaran. Kucai yang ditanam dari biji benih mengambil masa sekitar 365 hari untuk mula stabil.

Hal ini berbeza dengan kucai yang ditanam menggunakan kaedah pembiakan rizom. Rizom sering dianggap sebagai ubi kucai. Istilah ini bagi saya kurang tepat kerana dalam pertanian ini digelar sebagai rizom.

Kucai paling mudah dibiakkan dengan rizom.

Pembiakan rizom ini mampu menghasilkan kucai lebih cepat berbanding biji benih yang memerlukan hampir setahun sebelum boleh mula menuai. Selain itu, rizom kucai boleh dipecahkan lagi untuk diperbanyak setelah 4-5 bulan.

Rizom kucai boleh terus kita tanam di dalam pasu. Tidak perlu semai dahulu di dalam
talam semaian
 melainkan anda menanam menggunakan biji benih.

Untuk semaian awal, potong daun kucai yang berwarna hijau. Satu lubang letakkan 2-3 rizom kucai. Jarak antara kucai pula adalah sekitar 10-15 cm. Lubang tidak perlulah dalam. Cukup sekadar untuk menutup rizom kucai.

Kalau anda mahu dapatkan
rizom kucai berkualiti boleh klik sini
. Saya rekomen baik punya.

Dalam satu lubang, tanam 2-3 rizom. Kambus selepas itu bagi menutupi rizom.
 (
beli sini
)

Penyediaan Pasu

Pasu saiz 30 cm diameter dan 30 cm tinggi adalah sesuai untuk penanaman kucai. Manakala untuk polybag pula sesuai saiz 16 x 16 inci. Apa yang penting di sini adalah pada campuran tanah pasu.

Campuran Tanah

Kucai amat suka tanah yang kaya dengan bahan organik. Oleh itu campuran tanah yang perlu dalam pasu adalah kaya dengan bahan organik seperti
sabut kelapa hancur (cocopeat)
 dan
sekam bakar
.

Saya sarankan anda menggunakan tanah campur 3 dalam 1 yang banyak dijual di nurseri pokok atau boleh
beli tanah campur online di sini
.

Jika anda inginkan cabaran, anda boleh buat ramuan sendiri tanah campur. Saya ada ajarkan di
panduan buat sendiri tanah campur di sini
.

Kita boleh gunakan tanah campur yang dijual di nurseri pokok.
 (
beli sini
)

Penjagaan

Kucai adalah tanaman tropika dan tentunya suka pada suhu yang panas dan terik matahari penuh. Oleh itu elok pasu kucai kita di letak di tengah panas sekurangnya menerima 4-6 jam cahaya matahari sehari.

Walau bagaimanapun, tetap jika di tempat redup kucai masih boleh hidup subur. Cuma tidak segah tempat yang bercahaya matahari terik.

Kucai hidup subur pada tanah yang lembab. Oleh itu pastikan kita menyiram pasu sekitar 2 kali sehari. Saya suka guna
tong siram 9 L (klik sini)
 kerana mudah untuk campur baja foliar sekali.

Jika cukup penjagaan, kucai akan
mula berbunga selepas 3 bulan kita tanam
 daripada rizom. Kita tidak perlu buang bunga kucai seperti
bunga bawang merah
. Anda boleh nikmati keindahan bunga kucai sehinggalah menjadi biji benih. Ya di sebalik bunga yang layu itu akan ada biji benih kucai. Anda boleh cuba semai untuk dapatkan lebih banyak kucai. Saya sendiri tidak pernah berjaya mencambah kucai dari biji benih.

Untuk memudahkan kerja kita berkebun mula dari semai kucai sampai tuai, eloklah kita gunakan alat berkebun yang betul. Boleh ikuti
panduan memilih alat kebun yang sesuai di sini
.

Pembajaan

Kucai suka pada baja organik. Saya sarankan gunakan baja organik seperti
vermikompos
. Jika tiada, gunakan baja tahi ayam dua minggu sekali dalam segenggam sekali taruh.

Pastikan sewaktu pembajaan dibuat, kita meletakkan baja 5 cm jauh dari pangkal. Hal ini kerana baja sifatnya panas. Jika terkena batang kucai boleh menyebabkan melecur dan selepas itu mungkin kucai akan mati.

Manakala jika anda sukakan baja kimia, saya sarankan guna
baja NPK hijau
 dengan kadar satu sudu makan setiap sebulan sekali.

Kawalan Perosak dan Penyakit

Kucai jarang diserang perosak mahupun penyakit. Mungkin di awal percambahan biji benih kucai ada potensi dimakan siput. Hal ini tiada bagi pembiakan menggunakan rizom.

Tuai

Apa yang saya suka tentang pokok kucai ini adalah ia adalah tanaman yang senang jaga dan sekali tanam, boleh dituai berkali-kali.

Kucai yang saya tanam subur belaka bila guna
baja vermikompos
.

Cara tuai adalah dengan memotong daun kucai 5 cm dari pangkal. Selepas tuai pastikan anda meletakkan baja.

Lagi satu, lagi kerap kita tuai dau kucai, lagi banyak akan keluar daun baharu. Ketika ini jugalah kucai akan mula membiak lagi di mana berlaku pertambahan rizom dengan munculnya daun baharu.

Daun kucai sedap dimasukkan ke dalam mi goreng, cucur udang dan sayur goreng.

Rujukan

Wikipedia – ht
tps://en.wikipedia.org/wiki/Allium_tuberosum


Cara Tanam Buah Kundur

Buah kundur adalah buah yang sedap dimakan bersama masakan. Terutama jika ingin dibuat air.

Saya sendiri mendapat benih buah kundur dari Sabah.

Asalnya dahulu tinggal di Sabah saya tidak pernah berniat untuk membeli buah kundur. Jika ditanya apakah cara makan buah kundur, akan dijawab orang Sabah, “masuk dalam sup.”

Maklumat Botani

Nama biasa: Kundur
Nama Inggeris: Winter melon
Nama saintifik:
Keluarga: Cucubitacea

Kundur adalah tumbuhan menjalar yang berkongsi ciri-ciri dengan labu. Mereka satu keluarga dengan timun, labu dan kundur.

Keluarga labu akan menghasilkan dua jenis bunga iaitu bunga jantan dan bunga betina. Untuk hasil yang maksimum, eloklah kita sebagai petani membuat pendebungaan manual. Jika tidak, kita harapkan lebah, lalat, rama-rama ataupun angin menjalankan fungsi pendebungaan.

Varieti Kundur

Terdapat pelbagai varieti buah kundur yang boleh ditanam.

Kundur Sabah
Kundur mini
Kundur F1

Hati-hati dengan benih kundur palsu yang banyak dijual di shopee. Terutama penjual dari China. Saya sudah serik untuk membeli benih kundur tak berkualiti dari sana. Memang murah harganya. Tetapi tak pernah tumbuh! Mereka hanya menjual kundur yang sudah tamat tempoh. Untung atas angin sahaja.

Terdapat pelbagai varieti kundur. Ada kundur kecil sehingga lah kundur besar. Jika inginkan keunikan dan ketahanan, saya sarankan anda tanam buah kundur Sabah. Kundur di sana memang terbukti tahan penyakit dan kurang diserang perosak.

Hal ini kerana buah kundur tersebut ditanam secara turun temurun. Benih yang dipilih adalah jenis tahan lasak.

Hal ini berbeza dengan benih komersial yang sifatnya tak tahan lama.

Semai

Cara untuk biji benih cepat bercambah adalah dengan membuang hujung benih. Di sini lah terdapatnya hormon yang menghalang percambahan biji benih. Hormon ini akan perlahan-lahan hilang apabila air masuk. Bahagian ini akan mula lembut dan benih akan mula bercambah.

Kita ingin mempercepatkan proses percambahan. Lalu boleh kita ketip hujung tersebut menggunakan gunting atau pun kepit kuku.

Ketip sedikit sahaja asalkan terbuang hujung tersebut.

Setelah itu semai di dalam talam semaian ataupun pasu kecil. Gunakan media semaian yang bagus seperti peat moss ataupun cocopeat. Saya jarang guna tanah kerana tanah mungkin tercemar dan akan mempengaruhi percambahan benih. Tanah yang tercemar boleh membuatkan benih terkena penyakit layu batang.

Siram pagi dan petang.

Tanam dalam Pasu

Kundur boleh ditanam dalam pasu. Saiz yang sesuai adalah 40 cm tinggi dan 40 cm diameter (beli sini). Oleh kerana sifat kundur ini menjalar, maka kita boleh buat sokongan agar kundur tumbuh memanjat.

Tanam atas Tanah

Kundur sesuai ditanam di atas tanah. Tidak perlu penjagaan rapi.

Serangga Perosak dan Penyakit

Kundur jarang diserang perosak. Adapun serangga yang biasa menyerang adalah kumbang oren. Kumbang ini akan mencucuk dan menghisap dedaun kundur.

Tuai

Buah kundur boleh dituai apabila telah matang. Cara tengok adalah pada warna buah yang mula keputihan. Selain itu tangkai kundur yang mula mengeras dan berwarna keperangan.

Satu pokok kundur mampu mengeluarkan sebanyak ini buah.

Cara Makan Buah Kundur

Buah kundur boleh dimasak dalam masakan. Caranya adalah dengan mengupas kulit kundur. Seterusnya dipotong dadu dan dimasukkan ke dalam masakan seperti kari, sup ataupun gulai lemak.

Buah kundur akan meresap rasa masakan dan membuatkannya lebih enak dimakan.

Khasiat

Buah kundur mampu menyejukkan badan. Buah ini antara buah yang digunakan secara tradisional bagi merawat panas badan.

Rumusan

Penanaman buah kundur bukanlah susah asalkan ada ilmunya.

Rujukan


Ini Cara Saya Semai dan Tuai Kunyit Untuk Kegunaan Rumah

Kunyit banyak digunakan dalam masakan Melayu. Seluruh tubuh kunyit ada gunanya. Rizomnya digunakan dalam masakan dan dikeringkan untuk dijadikan serbuk. Daun kunyit tak sah kalau tidak masuk dalam gulai lemak.

Saya tunjukkan cara mudah untuk kita menanam kunyit di dalam pasu di rumah. Ya kita boleh menanam kunyit dalam apa-apa bekas di rumah kita.

Maklumat botani

Nama: kunyit
Nama Inggeris: turmeric
Nama saintifik:
Cucuma domestica val
Keluarga: Zingiberaceae

Kunyit tumbuh dari rizom. Rizom adalah akar yang terubahsuai seperti
halia
dan lengkuas.

Daun kunyit bersifat herba iaitu lembut dan tiada batang keras.

BACA:
CARA TANAM HALIA DALAM PASU PALING MUDAH

Pembiakan

Kunyit biasanya dibiakkan melalui rizom.

Potong rizom kunyit dalam 4-6 cm

2. Kemudian semai di dalam dulang semaian yang berisi media sabut kelapa hancur (cocopeat).

3. Pastikan media sabut kelapa sentiasa lembab dengan menyiram setiap hari.

4. Biasanya sekitar dua hingga tiga minggu rizom kunyit akan mula mengeluarkan tunas

Setelah tunas keluar kita boleh la pindah kunyit di dalam pasu.

https://www.facebook.com/izhamalias/videos/10216047450515138/

Video cara semai kunyit cara cepat.

Penjagaan

Penjagaan kunyit tidak lah rumit setelah mula ditanam di dalam pasu.

Dari segi pembajaan, kita berikan baja tahi ayam dalam segenggam sejurus tanam kunyit di dalam pasu. Setelah itu setiap sebulan sekali, berikan lagi baja tahi ayam sebanyak segenggam.

Jika tiada baja tahi ayam, boleh guna mana-mana tinja haiwan lain seperti kambing, lembu, arnab atau kuda. Boleh juga berikan kompos. Kuantiti sama seperti baja tahi ayam.

Saiz Pasu / Polibeg

Untuk polibeg, saiz 16 inci x 16 inci sudah memadai. Sama juga seperti pasu. Gunakan pasu dengan isipadu 10L. Kalau tidak dapat tangkap, pasu yang sama saiz dengan botol minyak masak 10L. Boleh?

Media Tanah

Kunyit suka tanah yang kaya dengan bahan organik. Untuk campuran tanah, banyakkan bahan organik seperti tahi ayam dan kompos agar kunyit tumbuh subur.

Boleh dapatkan resipi campuran tanah di
sini
.

Keperluan cahaya

Kunyit boleh hidup di tempat yang separa-redyp sehinggalah cahaya penuh. Paling bagus jika dapat buat jaring hitam untuk kunyit atau letak di bawah pokok besar.

Terlalu banyak cahaya akan membuatkan masalah pada daun kunyit.

Masalah

Paling biasa kita lihat daun kunyit kekuningan atau kering di hujung daun. Hal ini mungkin kerana cahaya terlalu terik. Gunakan jaring hitam bagi mengurangkan terik cahaya matahari pada kunyit.

Selain itu, sebelum menanam biasanya kita akan mengalami rizom kunyit membusuk. Hal ini dapat kita elakkan dengan hanya menanam rizom yang sudah bercambah.

Tuai

Kunyit boleh dituai 3 bulan selepas ditanam di dalam pasu. Cara tuai mudah sahaja iaitu dengan mencabut seluruh pokok kunyit.

Untuk tuaian daun, kita boleh tuai sebaik sahaja ada lima hingga enam helai daun kunyit. Jika kita asyik menuai daun kunyit, rizom kunyit tidak akan banyak. Jadi pilihlah sama ada kita ingin menuai rizom ataupun daun.

Kesimpulan

Menanam kunyit tidak lah susah. Yang penting di sini ada kesabaran bagi kunyit bercambah dari rizom.

Rujukan:

https://bangaloremirror.indiatimes.com/news/state/tray-method-makes-turmeric-farming-lucrative/articleshow/59671036.cms

https://doa.sarawak.gov.my/modules/web/pages.php?lang=bm&mod=webpage&sub=page&id=118


Cara Tanam Pokok Limau Purut

Belajar cara tut pokok limau purut dengan kaedah yang mudah dan ringkas. Boleh digunakan untuk pokok lain seperti mangga, limau, rambutan, dan tin.

Hari ini saya kongsikan cara mudah untuk tut pokok limau. Cara ini boleh dipraktikkan pada pokok lain. Konsepnya sama sahaja.

Peralatan:

Gunting
Pisau

Bahan:

Cable tie
Plastik pembungkus
Serbuk penggalak pengakaran (Seradix 2)
Tanah campur

Langkah:

1. Pilih dahan yang hendak ditut. Kualiti dahan itu mestilah bebas daripada sebarang kerosakan dan penyakit.

2. Kepit dengan gunting dan kelar keliling dahan itu.

3. Kemudian kelar di bahagian bawah pula dengan jarak sekitar 3-5 cm.

4. Gunakan pisau untuk mencungkil keluar kulit batang.

5. Sapukan keliling kelaran tadi dengan serbuk penggalak pengakaran. Tak perlu banyak. Sedikit sahaja sudah memadai kerana hanya berfungsi sebagai penggalak.

6. Gempalkan tanah campur dengan meletakkan sedikit air. Penting untuk tanah campur ini lembab agar tidak mudah kering nanti di dalam pembalutan.

7. Tekupkan gempalan tanah tadi. Gempalkan sekeliling kelaran yang telah dibuka tadi.

8. Kemudian ambil plastik dan balut dengan betul. Pastikan balutan meliputi semua bahagian gempalan. Seterusnya ikat dengan cable tie di bahagian bawah dan hujung balutan.

9. Nak tahu menjadi atau tidak, lihat apabila akar akan penuh di dalam bungkusan itu. Tunggu sekitar 4 hingga 8 minggu untuk lihat hasilnya.

10. Apabila akar sudah penuh di dalam bungkusan itu, bolehlah potong di bahagian bawah akar tersebut. Pindahkan tut ke dalam bekas yang berisi tanah campuran.

Pemindahan perlu dilakukan dalam keadaan berhati-hati. Walaupun akar sudah banyak keluar, tidak bermakna akar itu kuat. Kebanyakan pekebun gagal melihat hal ini terutama pekebun amatur. Jika pengendalian semasa pemindahan dilakukan terlalu kasar boleh menyebabkan akar tercedera.

Akar yang tercedera menyebabkan pokok tut lambat membesar. Ini kerana pokok terpaksa menumpukan nutrien dan tenaga bagi membaiki akar yang rosak itu.

Jadi, pekebun perlulah berhati-hati semasa penanaman di dalam bekas. Elakkan menekan pangkal tut apabila selesai ditanam. Cuma siram di keliling tut sahaja.

Lebih elok dipindahkan ke dalam polibeg dahulu sebelum pindah ke dalam tanah. Ini agar akar anak pokok tut sempat stabil dan tumbuh dengan subur.


Cara Tanam Pokok Mahkota Dewa

Buah mahkota dewa mempunyai banyak manfaat.

Di sini saya ajarkan cara menjadikan herba daripada buah mahkota dewa.

1. Petik buah yang berwarna unggu kemerahan. Ketika inilah kandungan antioksidan di dalam buah mahkota dewa tinggi.

[fusion_builder_container hundred_percent=”yes” overflow=”visible”][fusion_builder_row][fusion_builder_column type=”1_1″ background_position=”left top” background_color=”” border_size=”” border_color=”” border_style=”solid” spacing=”yes” background_image=”” background_repeat=”no-repeat” padding=”” margin_top=”0px” margin_bottom=”0px” class=”” id=”” animation_type=”” animation_speed=”0.3″ animation_direction=”left” hide_on_mobile=”no” center_content=”no” min_height=”none”]

Warna buah mahkota dewa yang sesuai untuk petik buah dibuat herba.

2. Belah dua buah mahkota dewa.

3. Buang biji yang ada di dalam buah ini. Biji buah mahkota dewa adalah beracun.

4. Hiris nipis isi buah mahkota dewa.

5. Selerakkan di atas pinggan atau dulang. Jemur hingga kering. Pastikan jemur di bawah tempat teduhan. Tak sesuai dijemur terus pada pancaran cahaya matahari. Sinar UV akan mengurangkan khasiat buah ini.

6. Setelah kering, hirisan boleh disimpan di dalam bekas.

Penggunaan:

1. Masukkan dua hingga tiga keping hirisan ke dalam air panas 300 mL.

2. Biarkan dalam 5 minit.

3. Minum

Amalkan minum tiga hari sekali jika anda tidak menghidap penyakit kronik.

Jika anda ada penyakit kronik seperti darah tinggi, kanser, dan kencing manis, amalkan minum sekali sehari. Tingkatkan dos sehingga 10 keping hirisan setelah sebulan minum. Apabila penyakit semakin pulih, kurangkan dos. Dan minum seperti normal iaitu tiga hari sekali. Ini kerana jika terlebih dos boleh mendatangkan keburukan.

Khasiat:

Penafian: Saya bukanlah pengamal herba. Saya tidak bertanggungjawab atas sebarang cara pemakanan buah ini oleh pembaca. Rujuk pakar untuk maklumat lanjut.
[/fusion_builder_column][/fusion_builder_row][/fusion_builder_container]


Panduan Tanam Pokok Mangga di Rumah

Pokok mangga adalah antara pokok yang paling mudah ditanam. Buah mangga sedap dimakan begitu sahaja atau dibuat jus. Buah muda pula boleh dibuat colek.

Maklumat Botani

Nama tempatan: Mangga, mempelam, pauh
Nama Inggeris: Mango
Nama saintifik: Mangifera indica
Keluarga: Anacardiaceae

Pokok mangga berbatang keras dan boleh tumbuh mencecah 10 meter tinggi.

Pokok mangga adalah tumbuhan tumbuh tidak bermusim.

Varieti

Terdapat pelbagai varieti mangga. Yang paling terkenal tentunya harum manis.

Saya senaraikan varieti mangga yang ada ditanam di Malaysia

Harum manis
Nam dok mai
Gajah

Dalam Pasu

Pokok mangga boleh ditanam di dalam pasu.

Penjagaan

Siraman perlulah dibuat setiap hari agar tanah lembab. Ini penting terutama di awal penanaman. Kekurangan air mampu membuatkan pokok terencat tumbesaran.


Cara Tanam Mulberi Agar Buah Sentiasa Lebat

Mulberi adalah tanaman pokok berbuah yang boleh hidup di negara beriklim tropika. Buah dan daunnya dimakan oleh manusia dan haiwan sejak berkurun lamanya. Asal pokok ini adalah dari China.

Penanaman utama pokok ini asalnya adalah bertujuan sebagai makanan kepada ulat sutera. Sebab itu dahulu awal tahun 90an, pokok ini digelar sebagai pokok ulat sutera. Nama sekarang sahaja popular dengan mulberi di Malaysia.

Penanaman dan penjagaan mulberi tidak lah sukar. Pembiakan hanya menggunakan keratan batang.

Terdapat pelbagai varieti mulberi. Dari yang biasa sehinggalah bersaiz panjang buahnya.

Maklumat Botani

Nama: Mulberi, pokok ulat sutera
Nama saintifik:
Morus spp.
Keluarga: Moraceae

Mulberi adalah tumbuhan yang boleh tumbuh tinggi mencecah 5 meter. Daunnya sehelai pada setiap batang. Buah mulberi keluar daripada celah ketiak daun.

Mulberi berkongsi keluarga dengan pokok tin. Oleh itu mulberi memerlukan cahaya matahari penuh dari awal pagi sampai ke petang untuk mengeluarkan hasil yang banyak. Cahaya 5-8 jam memadai.

Varieti Mulberi

Mulberi bukanlah ada satu spesis sahaja. Malahan banyak. Semua spesis ini sesuai hidup di Malaysia. Mari kita lihat satu per satu spesis ini ciri-cirinya. Pilih mana yang dekat di hati.

Mulberi Kampung

Saya suka guna istilah ini kerana mulberi ini paling biasa kita temui ditanam di sekitar kampung. Pokoknya tahan dan mudah dibiakkan. Semakin besar pokok, semakin meriah buah yang dihasilkan.

Ciri buah: Warna merah ketika muda. Buah muda berasa masam. Apabila matang bertukar kehitaman. Rasa buah manis apabila matang.
Ketinggian: Boleh mencecah 5 meter tinggi jika tidak dikawal pertumbuhan
Saiz buah: Sederhana

Mulberi Taiwan

Mulberi ini saiznya lebih panjang. Pembiakan adalah melalui keratan batang, tut dan cantuman mata tunas. Kebanyakan petani akan biak melalui tut dan bukannya keratan.

Ciri buah: Warna hijau ketika muda. Menjadi merah dan seterusnya hitam apabila masak. Rasa buah manis sejak muda lagi.
Ketinggian: Boleh mencecah 5 meter tinggi jika tidak dikawal pertumbuhan
Saiz buah: Memanjang

Mulberi Gergasi

Mulberi gergasi atau mulberi giant ini mempunyai saiz buah 3-4 kali ganda besar berbanding buah mulberi kampung. Penanaman dan penjagaan tidak rumit.

Cara Penanaman

Dalam kaedah penanaman, perkara-perkara seperti jenis tanah, pH, jumlah cahaya adalah amat penting. Saya susun agar mudah untuk anda faham dan mula menanam pokok mulberi dengan mudah.

Mulberi bukan lah tanaman yang cerewet. Apa-apa tanah boleh ia tumbuh. Termasuklah tanah liat, tanah merah dan semestinya lebih bagus jika tanah kaya dengan bahan organik. Tanah yang bergenang juga boleh pokok ini hidup.

Campuran Tanah Pasu

Bagi yang ingin menanam dalam pasu, tentunya campuran tanah yang sesuai memainkan peranan penting. Gunakan tanah campur 6 dalam 1 yang biasa dijual di nurseri pokok. Selain itu anda boleh gunakan tanah sawit sebagai medium penanaman.

Jika inginkan cabaran lagi bolehlah cuba membuat tanah campur sendiri. Saya cadangkan guna campuran tanah bukit, sabut kelapa hancur (cocopeat) dan sekam bakar pada nisbah 3:2:1. Iaitu 3 tanah bukit, 2 sabut kelapa hancur dan 1 sekam bakar. Nisbah ini boleh diukur menggunakan bekas yang sama saiz. Contohnya jika anda menggunakan baldi 10L, maka kesemua bahan disukat menggunakan baldi tersebut.

Jika ingin mengetahui lebih lanjut, boleh baca artikel lengkap yang saya tulis bertajuk ‘Campuran Tanah Terbaik untuk Tanaman Pasu’.

Cara Pembiakan

Terdapat tiga cara utama bagi membiak pokok mulberi. Kesemua cara ini adalah secara tampang iaitu lebih kepada pengklonan tanpa ada perubahan genetik.

Keratan Batang

Cara pertama adalah dengan keratan batang. Cara ini adalah cara paling mudah. Potong keratan mulberi sekitar 10-15 cm dengan ada 3-4 mata tunas. Cucuk sedalam satu per tiga kedalaman polibeg. Untuk penyediaan tanah semaian ini, boleh rujuk pada campuran tanah pasu yang telah saya nyatakan sebelum ini.

Setelah itu letak di tempat redup. Dalam masa 2-3 minggu anda akan nampak mata tunas pecah dan mula mengeluarkan pucuk. Tapi nanti dahulu. Jangan bergegas untuk terus memindah anak pokok. Biarkan dalam 2 minggu lagi agar akar tumbuh. Hal ini kerana perkara paling penting dalam semaian keratan batang adalah munculnya akar. Pucuk adalah yang kedua.

Tempoh masa ini adalah sekitar 4-5 minggu.

Tut

Cara kedua adalah dengan tut. Pilih batang yang sihat. Jangan pilih batang utama. Pilih cabang dari batang utama. Kelar pada satu dahan. Kemudian kelar pada bahagian bawah dengan jarak 5 cm. Buang kulit. Kikis batang sehingga hilang lendir.

Sapu hormon pengakaran seperti ini di bahagian kulit kelaran atas. Di sini lah akar akan keluar.

Balut dengan plastik. Masukkan cocopeat. Ikat dengan kemas. Anda boleh gunakan tali rafia atau jika ingin cepat gunakan cable tie.

Akar akan keluar sekitar 3-4 minggu. Selepas itu boleh kerat di bawah bunjut. Buka dengan berhati-hati agar akar tidak tercabut.

Rendam dalam air selama sehari. Setelah itu barulah pindah ke dalam polibeg. Ini perlu dijaga selama 3-4 minggu agar pokok jadi stabil.

Jumlah keseluruhan masa adalah 2 bulan untuk siap satu anak pokok.

Cantuman Baji / Mata Tunas

Kaedah ketiga pula adalah dengan menjalan kaedah cantuman sama ada cantuman mata tunas atau pun cantuman baji. Untuk cantuman mata tunas, pokok penanti boleh kita gunakan pokok mulberi kampung. Pokok penanti ini lebih kuat dan tahan akarnya.

Ambil mata tunas daripada pokok mulberi yang kita kehendaki dan cantumankan pada pokok penanti. Hal ini sama untuk cantuman baji.

Tanaman dalam pasu

Mulberi boleh ditanam di dalam pasu. Saiz yang sesuai adalah 45 cm diameter dan ketinggian 45 cm ke atas. Anda boleh memulakan dengan pasu yang kecil. Apabila akar sudah memenuhi ruang, anda boleh menyalin ke pasu lebih besar. Mengikut pengalaman saya, setiap tahun perlu dibuat pemasuan semula agar pokok mulberi sentiasa mengeluarkan buah yang meriah.

Tanaman atas tanah

Mulberi sesuai sangat ditanam di atas tanah. Untuk sesiapa yang menanam di rumah, saya sarankan menanam jauh 5 meter ke atas dari bangunan seperti rumah. Hal ini kerana akar pokok mulberi boleh merosakkan bangunan jika tidak terkawal.

Jika ingin menanam di tepi rumah juga, boleh ditanam bersama pengekang akar. Hal ini akan menyebabkan akar mulberi tumbuh ke bawah dan tidak menjalar ke tepi lalu merosakkan struktur berdekatannya.

Untuk skala ladang komersial, mulberi ditanam pada jarak 4 meter antara pokok dan 5 meter antara baris.

Kawalan Serangga Perosak dan Penyakit

Secara umumnya, pokok mulberi adalah jenis tahan serangan serangga perosak seperti belalang, afid dan kepinding putih. Penyakit yang mungkin menyerang mulberi adalah kulapuk downy. Walaupun begitu, dengan penggunaan baja organik, peratus serangan amatlah kurang. Jadi saya sangat sarankan anda menggunakan baja organik sentiasa untuk pokok mulberi.

Pembajaan

Untuk awal penanaman eloklah kita guna baja organik seperti baja tahi ayam atau mana-mana baja organik yang ada di pasaran. Antara yang saya saran adalah baja tahi cacing atau vermikompos. Vermikompos bagus dalam membekalkan nutrien dan menjaga kesuburan tanah.

Jika ingin menggunakan baja kimia, saya saran guna baja NPK biru. Baja NPK biru mengandungi 12 peratus nitrogen, 12 peratus fosforus dan 17 peratus kalium. Sesuai untuk pokok buah.

Baja boleh diberikan setiap 2 minggu sebanyak 2 (100g) genggam baja organik atau 1 genggam (50g) baja NPK biru. Gandakan pemberian baja apabila anda mula ingin membuahkan pokok.

Cara Bagi Buah Mulberi Lebat

Buah mulberi keluar di celah ketiak daun. Jarang buah keluar pada batang yang lama. Oleh sebab itu kita perlu beberapa kaedah untuk memaksa buah keluar.

Sebelum melaksanakan kaedah ini, saya sarankan anda untuk membaja dahulu pokok. Biar semasa buah keluar pokok mempunyai nutrien yang cukup bagi menghasilkan buah yang besar dan meriah.

Cantasan

Apabila terlalu rimbun, maka perlu dibuat cantasan. Cantas sampai 1 meter ke pangkal. Nanti akan keluar banyak pucuk baru pada mata tunas. Di sepanjang pucuk baharu ini akan muncul buah mulberi.

Adakah cara ini akan merosakkan pokok? Tidak. Cara ini akan membantu untuk pokok kita menghasilkan buah dengan lebih cepat.

Lenturan

Togel semua daun. Lenturkan ke bawah. Hal ini akan memaksa mulberi untuk mengeluarkan tunas baharu pada setiap mata tunas. Apabila tunas baharu keluar, maka akan keluar sekali buah mulberi.

Setelah tuai semua pokok, anda boleh cantas semua batang mulberi. Ulang kaedah cantasan dan diikuti lenturan. Insya-Allah mulberi akan sentiasa mengeluarkan hasil tanpa henti.

Tuaian

Buah mulberi boleh dipetik apabila warna mula bertukar dari hijau ke merah merahan. Buah beri ini boleh dimakan segar, dijadikan jus atau dibuat halwa kering.

Untuk cara pemprosesan produk hiliran buah mulberi, anda boleh rujuk ‘Cara Proses Buah Mulberi’.

Rujukan

https://www.gardenguides.com/127054-history-mulberry-tree.html


Cara Tanam Padi Huma / Bukit

Padi huma atau padi bukit adalah salah satu varieti padi yang boleh ditanam tanpa memerlukan air yang banyak berbanding dengan padi sawah.

Menanam padi tidak lah menguntungkan berbanding menanam sayur-sayuran. Namun begitu, padi akan tetap ditanam kerana ia adalah makanan ruji kepada rakyat Malaysia.

Padi huma pada asalnya ditanam di bukit atau pedalaman. Namun begitu, padi huma masih boleh ditanam di atas tanah biasa yang kaya dengan bahan organik.

Saya akan tunjukkan caranya pada artikel kali ini. Baca sampai habis.

Berbanding padi sawah yang mampu mengeluarkan 5-10 tan per hektar, hasil padi huma hanyalah sekitar 1-1.5 tan per hektar. Ini menjadi antara faktor utama petani tidak ramai yang menanam padi yang tidak memerlukan air yang banyak ini.

Walaupun begitu, di Sabah dan Sarawak penanaman padi huma secara tradisional masih berlangsung.

Semai

Untuk permulaan, benih padi perlulah direndam di dalam air bersih selama 24-48 jam. Hal ini agar benih padi menyerap air sepenuhnya yang akan mempercepatkan proses percambahan

Setelah itu tanam dalam 3-4 biji benih ke dalam satu lubang. Untuk penaman atas tanah, jarak 1 meter di antara lubang.

Jika di dalam pasu, sama juga iaitu 3-4 biji per pasu. Jarak antara pasu boleh 1 meter atau ikut kesesuaian.

Penyediaan Tanah

Padi huma tumbuh subur di atas tanah yang kaya dengan bahan organik. Anda boleh menambah bahan organik seperti tinja ayam ke atas batas sebelum menanam.

Jika di dalam pasu, elok membuat campuran tanah seperti di artikel Campuran Tanah ini.

Saiz Pasu

Padi huma boleh ditanam di dalam pasu atau polibeg. Saiz minimum untuk pasu adalah tinggi 30 cm dan diameter 30 cm. Manakala untuk polibeg pula bersaiz 16 inci x 16 inci. Jika lebih besar, lebih bagus.

Pembajaan

Untuk pembajaan, padi huma ini sesuai mesra dengan baja organik seperti kompos atau tinja haiwan yang diproses. Kalau saya, saya akan rekomen baja organik Kebun Bandar yang mesra alam.

Pembajaan boleh dibuat dua minggu sekali dengan kadar segenggam untuk baja organik. Apabila masuk bulan ketiga, tingkatkan dos kepada 2 genggam satu rumpun.

Jika baja kimia seperti NPK hijau, letak dalam 2 sudu makan setiap dua minggu untuk 2 bulan pertama. Setelah itu tukar ke NPK biru pula dengan kadar yang sama.

Penjagaan

Dari segi kawalan serangga perosak, padi huma tidaklah cerewet. Semburan racun organik seminggu sekali mampu mengawal daripada diserang serangga perosak.

Yang menjadi masalah ada pada serangan burung dan tikus. Makhluk perosak ini akan mula menyerang apabila mayang padi mula kelihatan.

Kawalan boleh dengan memasang orang-orang bagi mengawal serangan burung. Untuk tikus, pasang perangkap tikus sekitar tempat penanaman padi.

Tuai

Tempoh penuaian padi huma bergantung kepada varieti yang ditanam. Ada yang tiga bulan, empat mahupun 5 bulan.

Padi boleh dituai apabila butir padi mula nampak kekuningan. Kerat kepala padi dan dijemur kering dahulu.

Setelah itu padi diketuk bagi meleraikan daripada tangkai.

Proses padi ke beras

Untuk proses padi, secara tradisional padi akan ditumbuk bagi mencerai kulit padi dan beras. Kaedah moden menggunakan mesin.

Kesimpulan

Menanam padi huma ini ada keseronokannya tersendiri. Memanglah tidak dapat memenuhi pemakanan kita sekeluarga untuk setahun tetapi pengalaman itu yang penting.

Artikel ini akan dikemaskini dari semasa ke semasa apabila penulis mendapat maklumat lengkap pasal penanaman padi huma.

Rujukan

http://www.fao.org/fileadmin/user_upload/ivc/docs/uplandrice.pdf
https://cgspace.cgiar.org/handle/10568/45115
 (
http://books.irri.org/9711041707_content.pdf
)
jstor.org/stable/41146412?seq=1

Gambar

Kredit gambar:
Puan Yasmin
 (dengan kebenaran)


Cara Tanam Peria dalam Pasu (Awal Sampai Tuai)

Peria mempunyai rasa pahit yang mampu menaikkan selera makan. Peria boleh ditanam di dalam pasu. Peria yang saya tunjukkan ini boleh digunapakai untuk semua macam jenis peria seperti peria besar dan peria katak.

Maklumat botani

Nama Melayu: Peria
Nama Inggeris: bitter gourd, bitter melon, balsam pear atau balsam apple
Nama Santifik:
Momordica charantia
Keluarga: Cucurbitaceae

Peria adalah tumbuhan menjalar yang mempunyai kitaran hidup semusim. Ini bermakna peria hidup kurang daripada setahun. Setelah cukup menghasilkan buah, peria akan mula mati.

Terdapat pelbagai varieti peria. Kita boleh menanam mengikut citarasa masing-masing. Yang penting rasa peria tetap sama – pahit.

Peria besar
Peria putih
Peria katak

Penyediaan Pasu dan Tanah Campuran

Peria memerlukan
 pasu bersaiz 30 cm x 30 cm (diameter x tinggi)
. Ini adalah saiz yang paling sesuai untuk pokok peria. Manakala untuk
 polibeg, kita boleh gunakan saiz 16 x 16 inci
. Jika saiz bekas kecil daripada yang saya sarankan, akan ada masalah penyiraman di kemudian hari nanti. Saiz pasu akan memberi kesan kepada tumbesaran pokok nanti.

Seterusnya untuk campuran tanah, pokok peria suka akan tanah yang kaya dengan bahan organik. Oleh itu kita boleh mulakan dengan
tanah campur tiga dalam satu
. Atau anda boleh guna juga guna
tanah sawit
 dan tanah kompos.

Jika anda ingin menggunakan
tanah bakar
, pastikan tanah tersebut dicampur sekali dengan kompos pada nisbah 2:1 agar tanah menjadi lebih stabil dan subur. Semua
kaedah campuran tanah ini ada saya terangkan dalam penulisan saya ini
.

Semaian

Oleh kerana peria mudah tumbuh, jadi biji benih peria boleh terus kita semai ke dalam pasu. selain daripada menggunakan
talam semaian
. Di mana hendak dapatkan biji benih? Terdapat dua cara. Pertama adalah dengan kita membeli peria di pasar dan biarkan peria di dapur sehingga peria kekuningan.

Cara kedua pula adalah dengan membeli biji benih peria. Saya lebih suka cara kedua untuk sesiapa yang ingin baru bermula. Hal ini kerana biji benih yang dibeli daripada syarikat benih lebih berkualiti dan mampu memberi kepuasan pada hasil yang digunakan.

Cara semaian benih peria adalah mudah. Hanya tanam biji benih peria sekitar 5cm ke dalam tanah. Tidak kisah lah nak melintang atau menegak. Asalkan tanam pada kadar lubang 3 kali saiz biji benih. Anda boleh bubuh 1-2 biji benih di dalam satu pasu.

Biji benih peria adalah jenis yang keras. Jadi ia mengambil masa sekitar lima hingga sepuluh hari untuk mula bercambah. Kita boleh mempercepatkan percambahan dengan merendam biji benih selama 24 jam dalam air sebelum menyemai. Selain itu jika anda pandai, anda boleh mengopek kulit keras peria bagi membolehkan benih segera bercambah.

Jika lebih daripada satu benih bercambah dalam pasu, anda boleh cabut dan pindahkan ke pasu lain. Biarkan satu pokok untuk satu pasu sahaja.

Penjagaan

Pokok peria perlukan tanah yang lembab agar dapat tumbuh dengan subur dan sihat. Oleh itu siram dua kali sehari. Jika pada cuaca panas, boleh tingkatkan kekerapan siram. Yang penting di sini kita rasa kelembapan tanah dalam pasu. Caranya dengan mencucuk jari telunjuk ke dalam tanah. Jika kita dapat rasakan kelembapan, bermakna tidak perlu siram. Jika sebaliknya, sudah boleh menyiram.

Pokok peria memerlukan 5 hingga 6 jam cahaya matahari penuh sehari sama seperti tanaman berbuah yang lain. Cahaya matahari diperlukan bagi proses fotosintesis tumbuhan. Fotosintesis ini seterusnya membantu tumbuhan menghasilkan makanan. Dan makanan yang akan kita ambil daripada peria tentunya buahnya. Jadi proses fotosintesis yang cukup membantu penghasilan buah yang cukup.

Pembajaan

Peria bertindakbalas dengan baik pada baja organik. Saya suka menggunakan
baja vermikompos
 sebagai baja organik utama saya dalam pembajaan tanaman. Hanya segenggam dua minggu sekali memadai.

Manakala jika ingin menggunakan baja kimia, anda boleh gunakan
baja NPK hijau
 pada 4 minggu pertama selepas benih bercambah. Kadar satu sudu makan setiap dua minggu sekali. Setelah itu, gunaka
baja NPK biru
 dengan kekerapan yang sama iaitu dua minggu sekali, satu sudu makan.

Jika anda hanya mahukan satu jenis sahaja baja kimia untuk sepanjang penanaman, saya sarankan guna
baja 888
. Baja ini bau seakan kopi. Kadar pemberian baja adalah satu sudu makan setiap 2 minggu sekali.

Pastikan kita bubuh baja jauh daripada pangkal pokok. Kebanyakan orang yang baru bermula gagal di awal penanaman apabila pokok mati akibat terkena baja. Bubuh jauh sekitar 5 cm dari pangkal. Anda boleh gaul atau hanya letak begitu sahaja baja di atas tanah.

Tiang sokongan

Pokok peria adalah pokok menjalar. Tentunya pokok ini memerlukan tiang sokongan untuk memanjat. Anda boleh biarkan sahaja ia menjalar di atas lantai. Tetapi ini akan tidak nampak cantik dan kemas.

Biasanya mak mak kita dulu dulu akan menanam peria di tepi pagar rumah agar dapat memanjat pagar. Jadi tidak perlulah susah susah untuk kita buat tiang sokongan.

Tetapi dengan pendedahan dunia global, terdapat cara yang lebih bagus iaitu menggunakan
pancang bulat
. Hanya dirikan pancang bulat ini di atas pasu. Kemudian didik anak pokok peria untuk melilit keliling pancang tersebut.

Kawalan Perosak dan Penyakit

Pokok peria jarang diserang perosak melainkan serangan kumbang timun. Serangga ini suka memakan daun timun dan akhirnya menyebarkan penyakit.

Saya sudah cuba atasi dengan
racun organik buatan sendiri
 tetapi tidak berapa berkesan. Akhirnya saya atasi dengan racun organik yang ada ekstrak mambu iaitu
JAWAR S
. Tidaklah dapat membunuh semua tetapi dapat mengawal serangan kumbang oren ini sepanjang musim penanaman peria.

Selain itu,
cuka kayu
 juga mampu memberi kesan yang bagus kepada tanaman. Cuka kayu boleh bertindak sebagai kawalan organik tambahan kepada racun organik.

Tuai

Setelah 70 hari bercambah, akan tiba masanya bunga peria muncul. Di sini lah akan muncul kegembiraan di hati pekebun melihat tanamannya mula mengeluarkan hasil.

Rujukan

https://www.agrifarming.in/growing-bitter-gourd-in-containers-karela-information


Cara Tanam Pokok Cincau Hitam

Tidak ramai tahu bahawa cincau hitam berasal daripada pokok cincau. Cara menanam pokok cincau tidak lah sukar. Sama seperti kita menaman pokok pudina.

Kita boleh proses daun cincau hitam kering menjadi agar-agar cincau yang sedap dan lazat.

Maklumat botani

Nama biasa: Cincau
Nama Inggeris: Grass jelly
Nama saintifik:
Mesona chinensis
 /
Mesona palustris
Keluarga: Lamiaceae

Pokok cincau kategori pokok herba berbatang lembut dan renek. Tak berapa nak faham istilah botani? Boleh baca artikel Belajar Istilah Botani Tumbuhan Untuk Noob.

Khasiat Pokok Cincau

Menurunkan panas dalam badan
Mencegah gangguan sistem pencernaan (mudah untuk kita buang air besar)
Mengatasi masalah perut kembung
Dikatakan mampu menurunkan tekanan darah tinggi dan kadar kolesterol badan
Mengurangkan masalah sakit perut (diarhera)
Mengurangkan batuk

Pembiakan Cincau

Cincau paling mudah dibiak dengan keratan batang. Potong batang pokok cincau sekitar 5-10 cm.

Seterusnya tanam keratan batang tersebut satu per tiga dalam daripada panjang keratan.

Untuk penyediaan media tanaman polibeg, boleh rujuk artikel saya berkaitan
campuran tanah pasu
.

Keratan batang cincau mudah berakar, jadi kita tidak perlu meletakkan hormon pengakaran. Tetapi jika tetap mahu, boleh la letak. Saya ada kongsikan
cara buat hormon pengakaran semulajadi
.

Penjagaan Pokok Cincau

Tidak sukar untuk menjaga pokok cincau. Kita siram setiap hari sekali sehari agar tanah sentiasa lembab.

Manakala untuk pembajaan, cincau suka baja organik seperti kompos atau pun baja tahi ayam. Bubuh sekitar 5-10 g (segenggam) untuk satu pasu cincau sebulan sekali. Pastikan baja tidak terkena pada pangkal pokok kerana batang pokok cincau sensitif terhadap baja.

Jika tiada, boleh guna baja NPK hijau. Sekitar 3-5 g (satu sudu makan) dua minggu sekali.

Agar cincau tiada atau kurang diserang serangga perosak, sembur cincau dengan cuka kayu. Insya-Allah akan kurang serang bena dan afid.

Tuai

Apabila cincau telah mencecah tinggi sekitar 15 cm, kita sudah boleh menuai cincau. Sebelum tuai, eloklah siram dahulu cincau agar daun berada dalam keadaan segar.

Setelah itu cantas keratan batang sehingga 5 cm dari pangkal.

Selepas menuai daun cincau, jangan lupa untuk membaja agar pokok cincau dapat tumbuh subur semula.

Proses Jadi Cincau Hitam

Daun dan ranting cincau segar dijemur sehingga kering. Biasanya daun cincau kering akan berwarna kehitaman akibat proses oksidasi yang telah berlaku. Selepas itu boleh diproses untuk menjadi cincau hitam.

Kesimpulan

Potensi cincau hitam adalah tinggi di Malaysia. Tidak ramai tahu cara menanam cincau hitam ini. Padahal sangat mudah seperti menanam pudina.

Saya berharap artikel ini membuka mata dan dapat menjadi panduan kepada semua pembaca.

Jika ada komen dan pandangan, boleh nyatakan di bawah.

Rujukan:

http://animhosnan.blogspot.com/2014/02/pokok-cincau.html


Cara Tanam Pokok Laici dari Biji

Laici adalah buah yang dikatakan unik. Persoalannya bolehkah pokok laici hidup di Malaysia?

Jadi di sini saya melakukan sedikit kajian berkenaan pokok ini dan menjumpai beberapa fakta yang boleh kita lihat.

Laici (
Litchi chinensis
) berasal daripada Asia Tenggara. Banyak ditanam di Thailand, Vietnam, China, India, Bangladesh dan Nepal. Pengeluar utama buah laici adalah dari Thailand.

Pokok laici boleh hidup di negara beriklim tropika dan sub-tropika. Ini bermakna laici boleh hidup Malaysia dengan suburnya. Ada yang berjaya mencambah biji benih laici. Setelah menunggu beberapa tahun, tiada langsung putik bunga yang keluar daripada pokok yang ditanamnya itu.

Berdasarkan pembacaan, untuk pokok laici mengeluarkan bunga, pokok laici memerlukan suhu 15°C (dan ke bawah). Di sini, suhu ini hanya terdapat di tanah tinggi seperti di Cameron Highland (Pahang), Lodging (Kelantan), dan Balakan (Sarawak).

Tambahan pula, pokok laici memakan masa 3 tahun untuk mula mengeluarkan bunga. Ini bergantung kepada varieti yang ditanam. Pembacaan saya menunjukkan bahawa Siam mempunyai pelbagai varieti yang sesuai ditanam di sana.

Apa yang menariknya, pokok laici adalah sesaudara dengan rambutan dan longan iaitu di bawah keluarga Sapindacea. Jika tergolong dalam keluarga yang sama, ini bermakna peluang untuk melakukan cantuman antara saudara tumbuhan adalah tinggin keberjayaannya.

Teknik ini banyak digunakan pada tumbuhan sayur seperti terung.

Saya terfikir jika digunakan sion laici dan penanti pula adalah dari pokok rambutan ataupun pokok longan.

Kesannya mesti menarik.

Cubaan lain pula, adalah menanam pokok laici ini selama tiga tahun di dalam pasu. Kemudian kita cuba menggalakkan ia berbunga dengan menyimpannya di dalam peti sejuk besar selama sebulan. Cahaya lampu LED diletakkan bagi mengganti cahaya matahari. Satu lagi cara, kita siram pagi dan petang pokok laici itu dengan air sejuk.

Namun, apabila difikirkan kembali, kita tidak perlulah mengejar cara menanam laici di Malaysia. Buah rambutan dan mata kucing sudah memadai bagi menjadi pengganti laici. Jika ingin menanam laici sebagai pokok langka, bolehlah seperti pokok tin. Cuma jangan terlalu mengharap bahawa pokok laici boleh berbunga dengan jayanya di iklim Malaysia.

Kesimpulannya, adakah boleh pokok laici hidup di Malaysia? Ya boleh. Tetapi pokok laici sukar untuk berbuah atas faktor suhu yang berlainan.

Sumber:

http://www.fao.org/docrep/005/ac684e/ac684e00.htm#Contents
https://commons.wikimedia.org/wiki/Litchi_chinensis


Cara Tanam Pokok Semambu (Neem)

Pokok semambu atau mambu adalah pokok yang besar. Pokok ini berasal dari India dan banyak digunakan oleh kaum India.

Maklumat Botani

Nama: Semambu, mambu
Nama Inggeris: neem
Nama saintifik:
Azadirachta indica
Keluarga: Meliaceae

Pokok semambu mampu tumbuh sehingga 15 meter tinggi. Ia adalah jenis pokok saka yang mampu hidup lebih puluhan tahun.

Akar tunjang pokok ini mampu memecahkan konkrit sekitarnya. Eloklah tidak ditanam berdekatan bangunan sekitar 10 meter jarak.

Pembiakan dan Penanaman

Pokok semambu boleh dibiakkan dengan dua cara iaitu melalui biji benih dan keratan batang.

Jika kita ingin menanam di atas tanah, eloklah guna daripada biji benih. Hal ini kerana anak pokok daripada biji benih mempunyai akar tunjang yang mampu mengelak pokok rebah ditiup angin apabila besar kelak.

Jika kita hanya ingin menanam dalam pasu, boleh ditanam menggunakan keratan batang.

Penjagaan

Pokok mambu adalah pokok yang jenis tahan kemarau. Ini bermakna pokok mambu boleh hidup dalam tempoh yang lama di musim kemarau.

Racun Serangga Organik Semambu

Daun dan buah semambu oleh dijadikan sebagai racun organik. Saya tulis lengkap pasal ini di sini.

Masakan

Pucuk mambu dijadikan sebagai masakan oleh masyarakat Campa di Kemboja. Di Malaysia amalan ini kurang kerana kebanyakan orang Melayu tidak makan pokok semambu.

Perubatan

Daun pokok semambu boleh digunakan bagi merawat gatal badan. Ada yang gunakan daun ini bagi merawat kudis akibat demam campak.

Rumusan

Pokok semambu mempunyai pelbagai khasiat. Walaupun begitu perlu berhati-hati jika ingin menanamnya di rumah.

Rujukan

https://www.cabi.org/isc/datasheet/8112


Cara Tanam Pokok Tin Dari Awal Sampai Tuai

Pokok tin atau
fig
adalah buah antara disebut di dalam al-Quran. Pada asalnya pokok ini hanya ditanam di negara mediteranian. Sekarang semakin banyak ditanam di Malaysia.

Pokok tin yang saya cerita pada kali ini bukanlah pokok ara Melayu. Pokok tin ini berasal dari Timur Tengah. Spesis berlainan daripada pokok ara Melayu walaupun daripada keluarga sama. Mohon jangan tersilap!

Buah tin masak sepenuhnya di pokok, tidak seperti buahan lain yang boleh diperam, pisang contohnya, selepas dituai dari pokok. Oleh sebab itu buah ini tidak dapat bertahan lama di pasaraya. Paling terbaik untuk merasa buah tin adalah beli segar dari ladang atau lagi bagus tanam sendiri.

Penanaman pokok tin tidak lah sesukar mana. Bagi pemula ada beberapa varieti yang sesuai ditanam.

Maklumat Botani

Nama tempatan: tin, ara
Nama Inggeris: Common fig tree
Nama saintifik / botani:
Ficus carica
Keluarga: Moraceae (keluarga mulberi)

Pokok tin adalah pokok berbatang keras yang boleh mencecah ketinggian sehingga 10 meter. Pokok ini memerlukan cahaya matahari penuh agar dapat tumbuh subur.

Buah tumbuh di celah ketiak daun. Jangka hayat hidup pokok tin adalah jenis saka. Saka ini bermaksud pokok tin hidup lebih daripada setahun. Tidak seperi sawi yang hidup semusim. Pokok semusim akan mati sebaik sahaja mengeluarkan bunga dan biji benih.

Varieti

Pokok tin boleh dibahagikan kepada empat jenis iaitu:

Biasa
: tidak memerlukan pendebungaan untuk berbuah
San Pedro
: tidak memerlukan pendebungaan untuk buah yang pertama (digelar breba) tetapi memerlukan pendebungaan bagi buah yang keluar kedua kali
Caduceus/Smyrna
: memerlukan pendebungaan untuk buah menjadi
Capri
atau
Jantan
: biasanya fig yang tidak boleh dimakan menjadi tempat untuk pendebunga tinggal

Apabila digabungkan semua jenis fig ini, dikira lebih 750 varieti tin yang ada! Bagi pemula yang baharu dalam dunia penanaman pokok tin akan keliru mana varieti yang hendak ditanam.

Untuk penanaman di Malaysia, pokok tin jenis biasa yang paling sesuai tanam di Malaysia. Jika anda melihat orang yang menjual varieti pokok tin, pastikan bukan jenis san pedro, smyrna atau pun capri. Tiga jenis ini tidak boleh berbuah di Malaysia.

Bagi pemula, eloklah tanam pokok tin varieti iraqi (
beli sini
). Pokok tin ini sangat tahan lasak berbanding varieti lain. Penjagaan iraqi ini tidak sesukar varieti lain. Cukup air, baja dan cahaya, insya-Allah pokok akan sentiasa mengeluarkan buah. Memang sesuai sangat bagi anda yang baru nak berjinak dengan pokok tin ini.

Jenis Tanah

Pokok tin suka tanah yang kaya dengan bahan organik dan tidak menakung air. Tanah yang menakung air akan menyebabkan akar pokok tin mudah busuk akibat diserang penyakit.

Pengairan

Pokok tin memerlukan air yang banyak agar dapat hidup subur. Walaupun begitu, pokok tin tidak suka daunnya terkena hujan. Daun yang basah akan menyebabkan daun diserang oleh penyakit karat. Sebab itu kebanyakan varieti pokok tin di Malaysia ditanam di dalam rumah lindungan hujan atau di bawah tempat berbumbung lutsinar.

Sistem pengairan titis lebih sesuai untuk pokok tin berbanding sistem pengairan renjis.

Lokasi

Pokok tin adalah pokok yang suka akan cahaya matahari yang banyak. Cahaya matahari pagi dan petang menjadikan pokok tin subur. Oleh sebab itu pokok tin sesuai ditanam di tempat yang cerah.

Manakala jika kita menanam di dalam pasu, letaklah pokok tin di tepi rumah yang tidak terkena terus pada air hujan. Jika terkena tempias hujan tiada masalah. Air tersebut akan cepat kering pada daun. Tetapi jika terkena hujan terus menerus, lama kelamaan daun pokok tin akan diserang karat. Lalu gugur.

Penanaman dalam Pasu

Pokok tin amat sesuai ditanam di dalam pasu. Hal ini kerana penanaman di dalam pasu membolehkan pekebun mengawal jenis tanah dan lokasi penanaman.

Tanah campuran yang sesuai adalah jenis yang poros dan kaya dengan bahan organik. Saya menggunakan campuran tanah sendiri iaitu tanah atas, sekam bakar, vermikompos. Tiga ini sudah memadai untuk pokok tin saya. Nisbah yang digunakan adalah 2:2:1. 2 bahagian tanah atas, 2 bahagian sekam bakar dan 1 bahagian vermikompos.

Jika anda tiada masa untuk membuat campuran tanah sendiri, eloklah beli sahaja. Mengikut pemerhatian saya, janganlah beli yang jenis tanah bakar atau tanah hitam di nurseri pokok. Tanah tersebut tidak sesuai untuk pokok tin. Boleh beli tanah campuran premium (beli sini). Ini lebih elok dan sesuai untuk pokok tin.

Pemangkasan

Kebanyakan varieti tin yang ditanam di Malaysia adalah jenis biasa yang tidak memerlukan agen pendebungaan. Jenis ini adalah yang keluar buah di celah ketiak daun sama seperti
pokok mulberi
. Putik buah ini tidak akan keluar di tempat yang sama. Oleh sebab itu pokok tin perlu sentiasa dipangkas apabila semua buah pada batang telah dituai.

Pemangkasan akan menggalakkan pengeluaran lebih banyak pucuk dan batang baharu. Pada batang baharu ini lah barulah keluar buah yang baharu.

Batang yang dipangkas boleh ditanam untuk tujuan pembiakan.

Pembiakan

Terdapat dua cara pembiakan utama untuk pokok tin. Cara pertama adalah dengan pembiakan biji benih. Pembiakan cara ini mampu menghasilkan varieti pokok tin yang baharu. Namun, ada risikonya. Di mana benih boleh jadi benih jantan atau benih betina.

Apatah lagi pokok tin yang tumbuh daripada biji benih mengambil masa empat hingga lima tahun untuk mula menampakkan jantinanya. Bayangkan betapa lama nak menunggu hasil.

Hal ini berbeza dengan pembiakan kaedah kedua iaitu keratan batang. Keratan batang pokok tin sekitar 10-15 cm dengan 4-5 mata tunas boleh dibiakkan dengan mudah, Hanya cucuk keratan batang pada media semaian seperti peatmoss (
beli sini
) dan biarkan selama 4-5 minggu. Ada masa pucuk akan keluar dahulu. Biarkan sahaja kerana fokus utama dalam pembiakan keratan adalah pada pengeluarkan akar dahulu.

Sebab itu ramai pekebun pokok tin akan menggunakan cawan lutsinar dalam semaian mereka. Hal ini bagi memudahkan melihat jika akar pokok tin telah keluar dahulu sebelum pucuk.

Jika tiada pengalaman, memang sukar untuk membiakkan pokok tin dengan keratan. Ini kerana tak semua varieti sesuai dibiakkan dengan keratan batang.

Setakat ini varieti iraqi antara paling mudah biak dengan keratan batang (
beli sini keratan
).

Varieti kayangan kebanyakan dibiakkan dengan kaedah ketiga iaitu tut. Tut adalah cara memaksa akar keluar pada batang pokok yang hidup.

Caranya adalah dengan mengelar 5-10 cm pada batang pokok. Buang kulit dan biarkan sehingga getah kering. Sapukan hormon pengakaran (
beli sini
) pada kelaran atas. Seterusnya balut dengan bunjut berisi media campuran untuk tut (
beli sini
).

Jika guna hormon pengakaran yang bagus (
contohnya ini
), sekitar 4-6 minggu sudah boleh nampak akar keluar pada bunjut tut.

Apabila akar sudah memenuhi bunjut, boleh la dipotong pada bahagian bawah bunjut. Buka perlahan-lahan bunjut dan pindahkan anak pokok tut itu ke dalam polibeg berisi campuran tanah yang sesuai (
beli
sini). Biarkan di tempat redup selama 3-4 minggu agar anak pokok stabil.

Pembajaan

Pokok  tin suka dengan baja organik. Setakat ini pengalaman saya, penggunaan baja tahi cacing atau vermikompos (
beli sini
) dengan kadar segenggam seminggu mampu menyuburkan pokok tin. Pastikan vermikompos yang dibeli adalah yang asli tanpa campuran bahan lain.

Sebulan sekali akan saya beri baja NPK biru sebanyak satu sudu makan. Untuk nampak hasil yang bagus, guna baja NPK biru yang berkualiti tinggi. Saya sarankan guna npk biru jenama novatech (
beli sini
). Sangat bagus untuk pokok tin yang kita sayangi ini.

Sokongan

Di awal penanaman, perlulah dipasang sokongan pada pokok tin ini agar tidak patah batang utamanya. Boleh guna kayu atau buluh sebagai pancang sokongan. Kalau rasakan buluh atau kayu akan mereput, gunalah pula pancang jenis plastik (
beli sini
). Ini lebih tahan lama dan boleh guna banyak kali.

Kawalan Perosak dan Penyakit

Sama seperti tanaman lain, pokok tin tidak lari daripada serangan perosak seperti kutu daun, bena dan koya. Bagi saya, pokok yang diserang serangga ini tandanya pokok tin mempunyai masalah pada nutrien.

Jadi pastikan pokok tin diberikan baja dan air secukupnya. Rujuk bab pembajaan untuk maklumat lanjut.

Setelah dijaga baja dan air barulah kita fokus pada kawalan perosak dan penyakit. Setakat ini saya gunakan semburan racun organik semambu. Ternyata berkesan mengawal serangan afid, bena dan koya.

Selain itu, semburan dan siraman cuka kayu menguatkan lagi daya pertahanan pokok tin. Apa itu cuka kayu?
Dapatkan maklumat lanjut di sini tentang cuka kayu
.

Dua bahan ini iaitu ekstrak semambu (
beli sini
) dan cuka kayu (
beli sini
) sudah cukup untuk pokok tin hidup subur.

Tuai

Pokok tin daripada keratan mengambil masa sekitar tiga hingga lima bulan untuk mula mengeluarkan putik buah. Apabila putik buah kelihatan di celah ketiak, sekitar 20 hingga 30 hari untuk buah masak.

Buah fig masak di atas pokok dan tidak sesuai diperam. Buah ini mudah rosak dan hanya boleh disimpan di dalam peti sejuk (bahagian chiller) sebaik sahaja dituai sekitar maksimum 7 hari.

Buah tin amat digemari oleh haiwan seperti tupai dan burung. Pastikan buah dibalut sebaik sahaja putik buah kelihatan. Jika tak nanti kempunan lah jawabnya. Saya sarankan guna
pembalut buah ini
.

Produk Hiliran

Terdapat pelbagai jenis produk boleh dibuat daripada pokok tin.

Buah: Dimakan segar, dikeringkan, dibuat jem
Daun: Dikeringkan dijadikan teh

Rumusan

Pokok tin sememangnya buah yang tinggi khasiat dan sesuai ditanam di Malaysia.

Rujukan

https://www.almanac.com/plant/figs
https://www.pokokbuahtin.com/


Cara Tanam Salad Hidroponik (11 Langkah Mudah Untuk Newbie)

Salad
 atau
selada
 (
lettuce
) adalah antara tanaman mudah tanam terutamanya menggunakan kaedah secara hidroponik. Kali ini saya akan tunjukkan tutorial langkah demi langkah menanam salad hidroponik.

Hampir semua bahan dan peralatan yang saya gunakan untuk tanam salad ini mudah didapati di kedai ECO (RM2.10) dan Mr. DIY.

1 – Penyediaan Bahan dan Peralatan

Bahan:

Biji benih salad
Span cuci kereta
Bekas
Air
Cawan hidroponik
Baja AB hidroponik

Peralatan:

Pisau
Penyembur tangan tekanan tinggi

2 – Potong span

Potong span kepada beberapa bahagian agar dapat dimasukkan ke dalam cawan hidroponik

3 – Masukkan span ke dalam cawan hidroponik

Basahkan dahulu span sebelum memasukkan semua span yang telah dipotong tadi ke dalam cawan hidroponik

4 – Susun cawan hidroponik

Susun semua cawan hidroponik yang berisi span ke dalam bekas

5 – Isi sedikit air ke dalam bekas

Setelah selesai susun, isikan sedikit air sekitar 2-3 cm tinggi dari aras bawah bekas. Ini agar span dapat menyerap air sepanjang proses biji benih untuk bercambah.

6 – Tabur biji benih salad

Tabur dua hingga tiga biji benih salad di atas span tadi. Jika semua biji benih bercambah nanti, kita boleh buat penjarangan iaitu memotong bibit yang tidak sihat dan tinggalkan yang sihat dan kuat sahaja.

7 – Sembur sampai basah

Setelah biji benih berada di atas span teruskan dengan menyembur biji benih dengan penyembur tangan bertekanan tinggi sehingga semua benih basah.

8 – Tutup bekas

Tutup bekas dengan bekas lain agar air tidak mudah tersejat. Letak bekas di tempat redup. Biasanya sekitar dua hingga tiga hari biji benih sudah mula bercambah.

9 – Isi bekas takungan dengan baja AB

Isi bekas takungan dengan baja AB. Sukat kepekatan baja AB dalam bekas menggunakan meter EC. Sukatan yang sesuai untuk salad adalah 1.5 EC.

10 – Masukkan bibit ke dalam bekas

Apabila biji benih bercambah, boleh terus pindahkan bibit ke dalam bekas takungan hidroponik.

Tips: Jika air berkurangan sehingga 1/4 dari bekas, boleh la tambah air baja lagi.

11 – Masa Menuai salad

Kita boleh menuai salad setelah tiga hingga empat minggu selepas pindah atau sekitar 20 hari hingga 30 hari selepas pindah.

Video Langkah demi Langkah

Ada yang masih kurang faham penerangan di atas? Tidak apa. Saya ada buat
video tanam salad hidroponik khas
.

https://www.youtube.com/watch?v=Tq2AdbemJck
Video can’t be loaded because JavaScript is disabled:
Ini Cara Saya Tanam Salad Hidroponik Hanya Guna Bekas RM2 (https://www.youtube.com/watch?v=Tq2AdbemJck)

Belajar cara mudah tanam salad hidroponik.

Kesimpulan

Menanam salad hidroponik tidaklah susah. Yang pastinya anda hanya perlu dapatkan bahan ini dan menanamnya sendiri.